1. ΑΠΟΦΑΣΙΣ ΥΠΟΥΡΓΟΥ ΔΗΜ. ΤΑΞΕΩΣ Αριθ.29957 Φ.252.2   της 8 Οκτ. /3 Νοεμ.1979  (ΦΕΚ Β΄1008)  Περί συστάσεως Αστυνομικού Πρατηρίου.  Με το άρθρ 47 της με αριθ. 8000/8/2γ/29 Δεκ. 1987 - 2 Φεβρ. 1988 (ΦΕΚ Β΄ 46) αποφ. Αρχ. Ελλην. Αστυν., κατωτ. αριθ. 2, το Αστυνομικό πρατήριο τροφίμων, που ιδρύθηκε με την παρούσα λειτουργεί και υπάγεται στη Λέσχη της Δ/νσης Αστυν. Αθηνών. Έχοντες υπ’ όψει: 1.Τας διατάξεις του άρθρ.23 του Κ.Ν. 2458/1953 «περί Οργανισμού του Σώματος Αστυνομίας Πόλεων», κωδικοποιηθέντος δια του από 31.12.1957/ 20.1.1958 Β.Δ/τος. 2.Σχετικήν πρότασιν του Αρχηγού Αστυνομίας Πόλεων και αποσκοπούντες εις την εξυπηρέτησιν των εν ενεργεία και εν συντάξει αστυνομικών και διοικητικών υπαλλήλων Αστυνομίας Πόλεων, αποφασίζομεν: Άρθρ.1.-Συνιστάται Πρατήριον τροφίμων κλπ. ειδών εδρεύον εις περιοχήν δικαιοδοσίας Αστυνομικής Διευθύνσεως Αθηνών και εις κατάλληλον δια τον σκοπόν τούτον Αστυνομικόν οίκημα. Σκοπός ΄Αρθρ.2.-Σκοπός του Αστυνομικού Πρατηρίου είναι η προμήθεια τροφίμων, ειδών ιματισμού, ατομικής και οικιακής χρήσεως και η διάθεσις αυτών εις τους μετόχους επί πληρωμή και εις τιμάς κατωτέρας του εμπορίου. Μέτοχοι (Μέλη)-Ατομικόν Δελτίον Άρθρ.3.-1.Μέτοχοι (Μέλη) του κατά την παρούσαν απόφασιν συνιστωμένου Αστυνομικού Πρατηρίου τυγχάνουν προαιρετικώς, οι εν ενεργεία και εν συντάξει αστυνομικοί και διοικητικοί υπάλληλοι Αστυνομίας Πόλεων. 2.Ο εγγραφόμενος ως μέλος του Αστυνομικού Πρατηρίου εφοδιάζεται υπό τούτου δι’ ατομικού δελτίου,το οποίον επιτρέπει εις αυτό την μετά του Πρατηρίου συναλλαγήν. 3.Δια διαταγής του Αρχηγού δύναται να επιτραπή η εγγραφή, ως μελών, του προσωπικού των λοιπών Σωμάτων Ασφαλείας. Κεφάλαιον-Μερίς μελών Άρθρ.4.-1.Το Κεφάλαιον του Αστυνομικού Πρατηρίου αποτελείται: α)Εκ της μερίδος των μελών. β)Εκ πάσης άλλης εισφοράς. 2.Το ποσόν της μερίδος καθορίζεται δι’ αποφάσεως του Αρχηγού Αστυνομίας Πόλεων. 3.Εξαιρουμένης της περιπτώσεως της επομένης παραγράφου, η ευθύνη των μελών περιορίζεται εις το ποσόν της καθοριζομένης μερίδος. 4.Εις περίπτωσιν καθ’ ην το μετοχικόν κεφάλαιον δεν επαρκεί δια την εξόφλησιν υποχρεώσεων του Αστυνομικού Πρατηρίου, εκ δανείου ή αγοράς εμπορευμάτων επί πιστώσει, η ευθύνη των μελών εξικνείται μέχρι του 5πλασίου της μερίδος. Η εκ τοιαύτης ευθύνης οφειλή κρατείται τμηματικώς εκ των μηνιαίων αποδοχών ή της συντάξεως, κατά τα οριζόμενα δια διαταγής του Αρχηγού.   (Αντί για τη σελ. 178,381(β) Σελ.  178,381(γ) Τεύχος 1338 Σελ. 33 Λέσχες και Πρατήρια ΕΛ.ΑΣ. 4.ΒΒ.α.1   1314 5.Η μερίς των μελών του Αστυνομικού Πρατηρίου, ούτε εκχωρείται, ούτε κατάσχεται, επιστρέφεται δε μόνον εν περιπτώσει διαγραφής του μέλους εκ του Αστυνομικού Πρατητίου ή διαλύσεως τούτου, εφ’ όσον δεν τυγχάνει βεβαρημένη κατά τα εν παρ. 4 του παρόντος άρθρου οριζόμενα. 6.Επιτρέπεται η διαγραφή του μέλους τη αιτήσει του μετά παρέλευσιν 2ετίας΄από της εγγραφής του. 7.Μέλος εξερχόμενον του Σώματος, δι’ οιανδήποτε αιτίαν, χωρίς να δικαιωθή συντάξεως, διαγράφεται αυτεπαγγέλτως εκ του Αστυνομικού Πρατηρίου. 8.Μέρισμα ή κέρδη ουδέποτε διανέμονται υπό του Αστυνομικού Πρατηρίου. Το σύνολον των τυχόν καθαρών κερδών του διατίθεται δια την βελτίωσιν και ανάπτυξιν του σκοπού του με απόφασιν του Δ.Σ. 9.Δια διαταγής του Αρχηγού δύναται να επιτραπή η πώλησις επί πιστώσει μόνον ειδών ιματισμού, ατομικής και οικιακής χρήσεως. Δια της αυτής διαταγής καθορίζεται το ύψος της αγοραπωλησίας και ο τρόπος εξοφλήσεως της οφειλής. Έλεγχος Διαχειρίσεως Άρθρ.5.-Ο έλεγχος επί της διαχειρίσεως του Αστυνομικού Πρατηρίου ενασκείται υπό του Οικονομικού Επιθεωρητού. Διοίκησις Άρθρ.6.-1.Το Αστυνομικόν Πρατήριον διοικείται υπό 5μελούς Διοικητικού Συμβουλίου,συγ- κροτουμένου δια διαταγής του Αρχηγού Αστυνομίας Πόλεων, εκ των κάτωθι: α)Ενός Αστυνομικού Δ/ντού Β΄, ως Προέδρου, οριζομένου υπό του Αρχηγού του Σώματος. β)2 Αστυνόμων, ανά ενός οριζομένου υπό των Αστυνομικών Δ/νσεων Αθηνών–Πειραιώς. γ)2 Υπαστυνόμων, οριζομένων υπό της Αστυνομικής Διευθύνσεως Αθηνών. 2.Η θητεία των μελών του Δ.Σ. είναι διετής. Αύτη άρχεται κατά την έναρξιν του Οικονομικού ΄Ετους. Αντικατάστασις των μελών του Δ.Σ. επιτρέπεται δια διαταγής του Αρχηγού, εν περιπτώσει μεταθέσεως, προαγωγής ή εξαιρετικής υπηρεσιακής ανάγκης. 3.Το Δ.Σ. συνέρχεται εις συνεδριάσεις άπαξ κατά μήνα ή οσάκις ο Πρόεδρος κρίνει τούτο αναγκαίον αυτοβούλως ή τη αιτήσει του Δ/ντού του Πρατηρίου, οποτεδήποτε δε δια διαταγής του Αρχηγού.  Σελ.  178,382(γ) Τεύχος 1338 Σελ. 34 4.Το Δ.Σ. θεωρείται εν απαρτία παρόντων τουλάχιστον τριών εκ των μελών του και αι αποφάσεις λαμβάνονται κατά πλειοψηφίαν, υπερισχυούσης εν περιπτώσει ισοψηφίας της ψήφου του Προέδρου. Αι αποφάσεις διατυπούνται εις Πρακτικόν. 5.Των συνεδριάσεων του Δ.Σ. μετέχει ο Διευθυντής του Πρατηρίου, ως Εισηγητής, άνευ ψήφου. Ευθύνη-Πράξεις Διοικητικού Συμβουλίου Άρθρ.7.-Το Διοικητικόν Συμβούλιον του Αστυνομικού Πρατηρίου: 1.Είναι υπεύθυνον δια την διαχείρισιν της περιουσίας του Αστυνομικού Πρατηρίου και την επίτευξιν του σκοπού του. 2.Αποφασίζει επί των υπό προμήθειαν ειδών, προκηρύσσον δια του Διευθυντού τους μειοδοτικούς διαγωνισμούς. Επίσης αποφασίζει επί της συνάψεως δανείων, τη προηγουμένη εγκρίσει του Αρχηγού του Σώματος. 3.Δύναται δι’ ητιολογημένης αποφάσεως να εξουσιοδοτή τον Δ/ντήν του Πρατηρίου ίνα ούτος προβαίνη εις άνευ διαγωνισμού αγοράς, οσάκις αποδεδειγμένως επιβάλλει τούτο το συμφέρον του Πρατηρίου. 4.Ορίζει τας τιμάς πωλήσεως των ειδών και αποφασίζει επί πάσης τακτικής δαπάνης που αφορά το Αστυνομικόν Πρατήριον. Δια πάσαν έκτακτον δαπάνην, υπερβαίνουσαν το ποσόν του ενός εκατομμυρίου, θα αιτήται προηγουμένως την έγκρισιν του Οικονομικού Επιθεωρητού. Το ποσόν τούτο δύναται να αυξομειούται δια διαταγής του Αρχηγού. 5.Εγκρίνει τας προσλήψεις και απολύσεις του ιδιωτικού προσωπικού, εφ’ όσον προσληφθή ιδιωτικόν προσωπικόν. 4.ΒΒ.α.1 Λέσχες και Πρατήρια ΕΛ.ΑΣ.   1315 6.Παρακολουθεί και ελέγχει την διαχείρισιν του Κεφαλαίου του Αστυνομικού Πρατηρίου, κυρώνει τον ετήσιον ισολογισμόν, δικαιούμενον ανά πάσαν στιγμήν να προβή εις έλεγχον της διαχειρίσεως. 7.Εις την αρμοδιότητα του Δ.Σ. υπάγεται η δικαστική και εξώδικος εκπροσώπησις του Αστυνομικού Πρατηρίου. Διεύθυνσις Άρθρ.8.-1.Η Διεύθυνσις του Αστυνομικού Πρατηρίου ανατίθεται εις Αστυνόμον Α΄ ή Β΄τάξεως, έχοντα, ει δυνατόν, επαρκείς λογιστικάς και οικονομικάς γνώσεις, βοηθουμένου υπό ενός κατωτέρου Αξιωματικού Α.Π. 2.Ο Δ/ντής του Αστυνομικού Πρατηρίου είναι υπεύθυνος δια την απρόσκοπτον λειτουργίαν του Πρατηρίου και ενεργεί ως εκτελεστικόν όργανον των αποφάσεων του Δ.Σ. 3.Προΐσταται του προσωπικού του Πρατηρίου, επί του οποίου και ασκεί πειθαρχικήν δικαιοδοσίαν. Προσωπικόν Άρθρ.9.-Το αναγκαίον δια την λειτουργίαν του Αστυνομικού Πρατηρίου προσωπικόν αποτελείται: α)Εκ των εν ενεργεία αστυνομικών και διοικητικών υπαλλήλων. β)Εξ ιδιωτών, προσλαμβανομένων επί σχέσει εργασίας ιδιωτικού Δικαίου. Διάλυσις Άρθρ.10.-1.Το Αστυνομικόν Πρατήριον διαλύεται δι’ αποφάσεως του Αρχηγού Αστυνομίας Πόλεων, μετ’ απόφασιν του Δ.Σ., εάν η λειτουργία του απέβη ασύμφορος ή επιζημία. 2.Δια της περί διαλύσεως αποφάσεως καθορίζεται ο τρόπος της εκκαθαρίσεως, η δικαιοδοσία των εκκαθαριστών, η τύχη των κεφαλαίων, μετά την επιστροφήν των μερίδων και πάσα αναγκαία δι’ εκκαθάρισιν λεπτομέρεια. Τελικαί διατάξεις Άρθρ.11.-Δια Διαταγών του Αρχηγού Αστυνομίας Πόλεων ρυθμίζονται τα αφορώντα εις την οργάνωσιν, διοίκησιν, διαχείρισιν και τας αρμοδιότητας των οργάνων του Αστυνομικού Πρατηρίου θέματα, ως και πάσα αναγκαία λεπτομέρεια δια την εφαρμογήν της παρούσης.   2. ΑΠΟΦΑΣΗ ΑΡΧ`ΗΓΟΥ  ΕΛΛΗΝΙΚΗΣ ΑΣΤΥΝΟΜΙΑΣ   Αριθ. 8000/8/2ζ  της 29 Δεκ. 1987-2 Φεβρ. 1988   (ΦΕΚ Β΄ 46)   Διόρθ. Σφαλμ. στο Φεκ Β΄ 723/20-9-1993. Ίδρυση, οργάνωση, λειτουργία και έλεγχος Λεσχών της Ελληνικής Αστυνομίας.  Τα άρθρ. 2-47 της παρούσης απόφασης καταργήθηκαν από την παρ. 2 άρθρ. 47 της με αριθ. 8026/2/2/21 Ιουλ.-2 Αυγ. 1993 (ΦΕΚ Β΄ 575), (Διορθ. Σφαλμ. Στο ΦΕΚ Β΄723/20-9-1993), κατωτ. αριθ. 3, απόφασης Αρχηγού Ελληνικής Αστυνομίας, πλην όμως επαναφέρθηκαν σε ισχύ από το άρθρ. 1 της 8026/2/4β/14-23 Φεβρ. 1994 (ΦΕΚ Β΄ 119) όμοιας απόφασης, κατωτ. αριθ. 4. Έχοντας υπόψη τις διατάξεις της πaρ. 1 του άρθρ. 21 του Ν¨ομ. 1481/84 (Α΄ 152) «Οργανισμός Υπουργείου Δημόσιας Τάξης», καθορίζουμε: ΚΕΦΑΛΑΙΟ Α΄ ΙΔΡΥΣΗ - ΥΠΑΓΩΓΗ ΠΡΟΟΡΙΣΜΟΣ Ίδρυση - Υπαγωγή. Άρθρ.1.-1.Λέσχες της Ελληνικής Αστυνομίας και Παραρτήματα αυτών ιδρύονται και λειτουργούν στις Υπηρεσίες των άρθρ. 48 και 49 της παρούσας απόφασης. 2.Οι Λέσχες υπάγονται στις Υπηρεσίες στις οποίες λειτουργούν και τα Παραρτήματα στις Λέσχες των αμέσως ιεραρχικά προϊσταμένων Υπηρεσιών». 3.Οι Λέσχες της Ελληνικής αστυνομίας και τα Παραρτήματά τους καταργούνται με απόφαση του Αρχηγού της, ύστερα από αιτιολογημένη πρόταση του προϊσταμένου της Υπηρεσίας στην οποία λειτουργούν. Προορισμός. Άρθρ. 2.-Οι Λέσχες της Ελληνικής Αστυνομίας έχουν ως προορισμό: «α)Την κάλυψη υλικών, πνευματικών, ψυχαγωγικών και πολιτιστικών αναγκών του εν ενεργεία ή συντάξει αστυνομικού και πολιτικού προσωπικού της Ελληνικής Αστυνομίας και των μελών των οικογενειών του (σύζυγοι, γονείς και τέκνα). Η περ. α της παρ. 1 αντικαταστάθηκε ως άνω από την παρ. 1 του άρθρ. 2 της 8026/2/4β/14-23 Φεβρ. 1994, (ΦΕΚ Β΄ 119), κατωτ. αριθ. 4, Απόφαση Αρχηγού Ελληνικής Αστυνομίας. (Αντί για τη σελ. 178,3821) Σελ.  178,3821(α) Τεύχος 1338 Σελ. 35 Λέσχες και Πρατήρια ΕΛ.ΑΣ. 4.ΒΒ.α.2   1316 β)Την ενίσχυση του έργου των Παιδικών Κατασκηνώσεων της Ελληνικής Αστυνομίας ή άλλων συναφών ιδρυμάτων αυτής, για την εκπλήρωση της αποστολής τους. 2.Οι Λέσχες, για την πραγματοποίηση του προορισμού τους, ασκούν όλες τις αναγκαίες για το σκοπό αυτό δραστηριότητες και ειδικότερα προβαίνουν στην: α)ανάπτυξη και λειτουργία πρατηρίων ειδών διατροφής, κυλικείων, εστιατορίων, ψυχαγωγικών κέντρων, ξενώνων, λουτρών, πλυντηρίων, κουρείων και λοιπών συναφών δραστηριοτήτων, ως και συνεργείων και εργαστηρίων γενικώς παροχής υπηρεσίας. β)Οργάνωση κοινού συσσιτίου,. γ)Ίδρυση και λειτουργία βιβλιοθήκης. δ)Διοργάνωση πνευματικών, πολιτιστικών, καλλιτεχνικών και ψυχαγωγικών γενικώς εκδηλώσεων. ε)Δημιουργία αθλητικών χώρων και εγκαταστάσεων και στον εξοπλισμό αυτών. Στέγαση - Εξοπλισμός. Άρθρ.3.-1.Οι Λέσχες και τα Παραρτήματα τους στεγάζονται σε οικήματα, τα οποία μισθώνονται από το Δημόσιο για το σκοπό αυτό ή σε οικήματα, στα οποία στεγάζονται κεντρικές ή περιφερειακές Υπηρεσίες του Υπουργείου. (Άρθρ.21 Νόμ. 1481/84). Οι Λέσχες των περιφερειών των Γενικών Αστυνομικών Διευθύνσεων Αττικής και Θεσσαλονίκης μπορεί να διαθέτουν αποθήκες και ψυκτικούς θαλάμους, για την κάλυψη των αναγκών τους, καθώς και την κάλυψη ομοίων αναγκών και άλλων Λεσχών της Ελληνικής Αστυνομίας, εφόσον υπάρχει δυνατότητα. 2.Οι δαπάνες προμήθειας των ειδών εξοπλισμού των Λεσχών και Παραρτημάτων τους βαρύνουν το δημόσιο, η δε προμήθειά τους γίνεται κατά τις οικείες διατάξεις. 3.Συνηθισμένης χρήσης σκεύη (σερβίτσια, κουτάλια, πηρούνια κλπ.), τα οποία είναι απαραίτητα για την κάλυψη άμεσων αναγκών των Λεσχών, μπορούν να προμηθεύονται οι Λέσχες και με δαπάνες τους, οπότε τα είδη αυτά αποτελούν υλικό τους και εγγράφονται στο β΄ μέρος του Βιβλίου Υλικού. ΚΕΦΑΛΑΙΟ Β΄ ΟΡΓΑΝΩΣΗ - ΣΥΓΚΡΟΤΗΣΗ - ΟΡΓΑΝΑ ΛΕΣΧΩΝ Σελ.  178,3822(α) Τεύχος 1338 Σελ. 36 Οργάνωση και συγκρότηση Λεσχών. Άρθρ.4.-1.Στις Λέσχες της Ελληνικής αστυνομίας αναπτύσσονται και λειτουργούν: α)Πρατήρια. β)Κυλικεία. γ)Εστιατόρια. δ)Ψυχαγωγικά κέντρα. ε)Ξενώνες, κουρεία, λουτρά, πλυντήρια, καθαριστήρια και λοιπές μονάδες με παρεμφερείς δραστηριότητες. στ)Συνεργεία και εργαστήρια παροχής υπηρεσιών γενικώς. 2.Ανάλογα με τις δραστηριότητες και τις ανάγκες τους, οι Λέσχες και οι λειτουργούσες σ’ αυτές μονάδες μπορούν με διαταγή του Διευθυντή της οικείας Διεύθυνσης Αστυνομίας ή εξομοιούμενης Υπηρεσίας, στην οποία υπάγεται η Υπηρεσία που λειτουργεί η Λέσχη, να διαρθρώνονται σε Τμήματα και Γραφεία, των οποίων η λειτουργία και οι αρμοδιότητες υπαγορεύονται από τους γενικούς κανόνες της λογιστικής ή τις κρατούσες συναλλακτικές συνήθειες. Πρατήρια. Άρθρ.5.-Τα πρατήρια των Λεσχών προσφέρουν είδη ατομικής και οικιακής χρήσης, είδη διατροφής, ένδυσης, υπόδησης και κάθε άλλο είδος χρήσιμο για την κάλυψη των βιοτικών αναγκών, αναλόγως της παρουσιαζόμενης ζήτησης. Κυλικεία. Άρθρ.6.-1.Τα κυλικεία των Λεσχών προσφέρουν αφεψήματα, αναψυκτικά, ποτά και όλα τα είδη καφενείου και ζαχαροπλαστείου, αναλόγως της παρουσιαζόμενης ζήτησης. 2. Τα προσφερόμενα είδη και οι τιμές πώλησης αναγράφονται σε κατάλληλη πινακίδα, αναρτημένη σε εμφανές μέρος. 4.ΒΒ.α.2 Λέσχες και Πρατήρια ΕΛ.ΑΣ.   1317 Εστιατόρια - Συσσίτιο. Άρθρ.7.-1.Τα εστιατόρια των Λεσχών λειτουργούν σε αίθουσες καταλλήλως διασκευασμένες. 2.Συσσίτιο παρασκευάζεται με μέριμνα της Λέσχης, εάν υπάρχουν προϋποθέσεις παρασκευής του (αριθμός επιθυμούντος προσωπικού κλπ.), κατά την κρίση του Διευθυντή ή Διοικητή της Υπηρεσίας που υπάγεται η Λέσχη. 3.Η ευθύνη της διαχείρισης και του ελέγχου του συσσιτίου ανήκει στη Λέσχη. 4.Η αμοιβή του ιδιωτικού υπηρετικού προσωπικού παρασκευής συσσιτίου και εξυπηρέτησης γενικά των συσσιτούντων βαρύνει το Δημόσιο (Άρθρ. 26 παρ. 4 Νόμ. 1481/84). Ψυχαγωγικά Κέντρα Άρθρ.8.-1.Τα ψυχαγωγικά κέντρα λειτουργούν σε χώρους, όπου και τα κυλικεία ή και σε ιδιαίτερο χώρο, ανάλογα με την παρουσιαζόμενη κίνηση. 2.Τα κέντρα αυτά, κατάλληλα διασκευασμένα και εξοπλισμένα, παρέχουν αναψυχή και ψυχαγωγία στα αναφερόμενα στο άρθρ. 2 παρ. 1 πρόσωπα, με τη διοργάνωση πνευματικών, πολιτιστικών, καλλιτεχνικών και ψυχαγωγικών γενικώς εκδηλώσεων (πραγματοποίηση διαλέξεων, κινηματογραφικών προβολών, θεατρικών παραστάσεων, συναυλιών, χοροεσπερίδων, παιδικών εορτών, εκδρομών κλπ.). 3.Στα ψυχαγωγικά κέντρα επιτρέπεται η διενέργεια των χαρακτηριζομένων βάσει του Νόμου ως τεχνικών παιγνίων, μόνο για ψυχαγωγία και απαγορεύεται απόλυτα η διενέργεια αυτών «επί χρήμασι». 4.Οι ώρες λειτουργίας των τεχνικών παιγνίων καθορίζονται από το Διευθυντή ή Διοικητή της Υπηρεσίας στην οποία λειτουργεί η Λέσχη, με τον περιορισμό ότι τα μηχανικά τεχνικά παίγνια και γενικά τα θορυβώδη απαγορεύεται να διενεργούνται κατά τις ώρες κοινής ησυχίας, όπως καθορίζονται από τις σχετικές διατάξεις. Συνεργεία - Εργαστήρια - Λοιπές δραστηριότητες. Άρθρ.9.-1.Στις Λέσχες δύνανται, κατόπιν έγκρισης του Αρχηγού της ελληνικής Αστυνομίας, να λειτουργούν συνεργεία και εργαστήρια παροχής υπηρεσιών και γενικώς να ασκούνται δραστηριότητες από τις αναφερόμενες στο άρθρ. 4 περ. ε΄. 3.Το τιμολόγιο των παρεχομένων υπηρεσιών καθορίζεται από το Διευθυντή ή Διοικητή της Υπηρεσίας που λειτουργεί η Λέσχη, σύμφωνα με τις υφιστάμενες διατάξεις. Όργανα Λέσχης. Άρθρ.10.-1.Τα όργανα της Λέσχης είναι: α)Ο Διοικητής. β)Ο Διαχειριστής γ)Ο Μερικός Διαχειριστής. δ)Το βοηθητικό Προσωπικό. 2.Τα όργανα των Λεσχών, οι οποίες λειτουργούν στις έδρες των Διευθύνσεων Αστυνομίας ή εξομοιουμένων προς αυτές Υπηρεσιών, που έχουν αναπτύξει πρατήρια τροφίμων και λοιπών ειδών, με μεγάλο κύκλο εργασιών, ο οποίος διαπιστώνεται από τον ετήσιο ισολογισμό τους, είναι: α)Το Διοικητικό Συμβούλιο. β)Ο Διοικητής. γ)Ο Υπεύθυνος Οικονομικού δ)Ο Υπεύθυνος Εκμετάλλευσης. ε)Ο Διαχειριστής. στ)Ο Μερικός Διαχειριστής. ζ)Ο Γραμματέας. η)Το βοηθητικό Προσωπικό. 3.Στις Λέσχες, που έχουν αναπτυχθεί περισσότερες της μιας μονάδες (πρατήρια, κυλικεία, εστιατόρια κλπ.), μπορεί να ορίζονται για κάθε μία ή για περισσότερες από τις μονάδες αυτές ίδια όργανα, με διαταγή του Διευθυντή ή του Διοικητή της Υπηρεσίας στην οποία λειτουργεί η Λέσχη, εφόσον με τον τρόπο αυτό εξυπηρετείται καλύτερα η λειτουργία τους. 4.Όλα τα όργανα, πλην των μελών του Διοικητικού Συμβουλίου, τελούν κάτω από ενιαία διοίκηση και υπάγονται στο Διοικητή της Λέσχης. 5.Για τις περιφέρειες των Γενικών Αστυνομικών Διευθύνσεων Αττικής και Θεσσαλονίκης, το Διοικητικό Συμβούλιο της παρ. 2 του παρόντος άρθρου, χάριν ομοιομορφίας αποφάσεων, δύναται να είναι το ίδιο για κάθε περιφέρεια. Διοικητής Λέσχης και Διοικητής Παραρτήματος Λέσχης. Άρθρ.11.-1.Η διοίκηση της Λέσχης Διεύθυνσης Αστυνομίας ή εξομοιούμενης προς αυτή Υπηρεσίας της Ελληνικής Αστυνομίας ανατίθεται με διαταγή του Διευθυντή αυτής στον Υποδιευθυντή και όταν υπάρχουν περισσότεροι στον κατώτερο ή νεότερο τούτων. Στην ίδια διοίκηση υπάγεται και το Παράρτημα της Λέσχης, το οποίο λειτουργεί στην έδρα της, εκτός αν ειδικοί λόγοι υπαγορεύουν τον ορισμό ίδιου Διοικητή γι’ αυτό. 2.Η διοίκηση Λέσχης που λειτουργεί σε Υπηρεσία κατώτερη της Διεύθυνσης Αστυνομίας ή εξομοιούμενης προς αυτή Υπηρεσίας, καθώς και Παραρτήματος Λέσχης που λειτουργεί εκτός της έδρας της Λέσχης, ανατίθεται σε ανώτερο ή κατώτερο αξιωματικό, κατά τον ανωτέρω τρόπο. (Αντί για τη σελ. 178,3823) Σελ.  178,3823(α) Τεύχος 1338 Σελ. 37 Λέσχες και Πρατήρια ΕΛ.ΑΣ. 4.ΒΒ.α.2   1318 3.Το Διοικητή της Λέσχης ή Παραρτήματος αυτής απόντα ή κωλυόμενα αναπληρώνει στα καθήκοντά του άλλος αξιωματικός, κατά τα ανωτέρω οριζόμενα. 4.Ο Διοικητής της Λέσχης ή Παραρτήματος αυτής δεν απαλλάσσεται από τα λοιπά υπηρεσιακά του καθήκοντα, εκτός αν ειδικοί λόγοι επιβάλλουν τούτο, κατά την κρίση του οικείου Διευθυντή της Δ/νσης Αστυνομίας ή εξομοιούμενης Υπηρεσίας. Καθήκοντα Διοικητή Λέσχης και Διοικητή Παραρτήματος αυτής. Άρθρ.12.-Ο Διοικητής της Λέσχης και ο Διοικητής του Παραρτήματος αυτής έχουν τα ακόλουθα καθήκοντα: α)Διευθύνουν τις Λέσχες και ασκούν έλεγχο στο προσωπικό τους. β)Μεριμνούν για την εύρυθμη και ομαλή λειτουργία των Λεσχών, λαμβάνοντες ή εισηγούμενοι τα ενδεικνυόμενα σε κάθε περίπτωση μέτρα. γ)Προβλέπουν τις ανάγκες των Λεσχών σε υλικά και εμπορεύματα και μεριμνούν έγκαιρα για την προμήθεια αυτών κατά τις διατάξεις της παρούσας απόφασης. δ)Δέχονται εμπορεύματα από καταστήματα ή εμπορικούς οίκους «επί παρακαταθήκη» και με ανάλογο κέρδος υπέρ των Λεσχών. ε)Ελέγχουν τα δικαιολογητικά αγοράς, τους σχετικούς λογαριασμούς και τα μηνιαία ισοζύγια, θεωρούντες αυτά με την υπογραφή τους. στ)Εκπροσωπούν τη Λέσχη σε δικαστικές και εξώδικες πράξεις. ζ)Αποφασίζουν για κάθε σε βάρος των εσόδων της Λέσχης δαπάνη, η οποία αφορά την εύρυθμη λειτουργία αυτής και εντός του καθοριζόμενου πάντοτε με απόφαση του Αρχηγού της Ελληνικής Αστυνομίας χρηματικού ποσού. Σαν τέτοιες λογίζονται και οι δαπάνες: (1)Για την καθαριότητα και τον εξωραϊσμό των χώρων των Λεσχών. (2)Για την προμήθεια ή μίσθωση κάθε μέσου για την ψυχαγωγία του προσωπικού. (3)Για έξοδα δεξιώσεων κατά τις εορτές και τελετές. (4)Για την επισκευή μικροφθορών των χώρων των Λεσχών. (5)Για τη βελτίωση του συσσιτίου του προσωπικού κατά τις εορτές των Χριστουγέννων και του Πάσχα, καθώς και για τη διακόσμηση των χώρων των Λεσχών κατά τις εθνικές εορτές και λοιπές εκδηλώσεις της Ελληνικής Αστυνομίας. Σελ.  178,3824(α) Τεύχος 1338 Σελ. 38 η. Αλληλογραφούν με τις διάφορες Υπηρεσίες και με κάθε φυσικό ή νομικό πρόσωπο για θέματα της Λέσχης. θ. Αριθμούν και θεωρούν τα βιβλία των Λεσχών, με εξαίρεση το ημερολόγιο ταμείου και το βιβλίο διπλοτύπων αποδείξεων, τα οποία θεωρούνται από τους Διευθυντές ή Διοικητές Υπηρεσιών, στις οποίες λειτουργούν οι Λέσχες. ι. Μεριμνούν για την έγκαιρη κατάθεση των διαθέσιμων χρηματικών ποσών στο Ταχυδρομικό Ταμιευτήριο ή Τράπεζα εντόκως και αναλόγως του προσφερόμενου τόκου. ια. Εισηγούνται την εκποίηση ειδών συσκευασίας, τα οποία δεν είναι αναγκαία για τις Λέσχες. Η εκποίηση διατάσσεται από το Διευθυντή ή Διοικητή της Υπηρεσίας, στην οποία λειτουργεί η Λέσχη. ιβ. Μεριμνούν, μετά την προηγούμενη γνωμάτευση, τριμελούς από Αξιωματικούς επιτροπής, στην οποία μετέχει και ο εκτελών την Αστυκτηνιατρική ή Υγειονομική Υπηρεσία της Ελληνικής Αστυνομίας Ιατρός και μετά από έγκριση του Διευθυντή της Διεύθυνσης Αστυνομίας ή εξομοιούμενης Υπηρεσίας, στην οποία υπάγεται η Υπηρεσία που λειτουργεί η Λέσχη, για την καταστροφή αλλοιωθέντων τροφίμων, θραυσμένων υάλινων ειδών και αχρηστευθέντων ειδών συσκευασίας. Στην επιτροπή αυτή δεν μετέχουν ο Διοικητής και ο Διαχειριστής της Λέσχης. ιγ. Αποφασίζουν, με αιτιολογημένη έκθεσή τους, για την αναπροσαρμογή των τιμών σε περιπτώσεις υποτίμησης ή ανατίμησης ειδών, τα οποία προσφέρονται από τις Λέσχες και ενεργούν συγχρόνως απογραφή αυτών. 4.ΒΒ.α.2 Λέσχες και Πρατήρια ΕΛ.ΑΣ.   1319 ιδ. Ευθύνονται για πράξεις ή παραλείψεις και ειδικότερα όταν: (1)Δεν λαμβάνουν τα επιβαλλόμενα μέτρα για την αποτροπή ή επανόρθωση ανωμαλίας, της οποίας έλαβαν γνώση. (2)Δεν επιβλέπουν για την κανονική εκτέλεση των καθηκόντων των λοιπών οργάνων των Λεσχών, από τις πράξεις ή παραλείψεις των οποίων ήθελε προκύψει ζημιά σε βάρος της Λέσχης. (3)Προκύψει ζημιά σε βάρος της Λέσχης από οποιοδήποτε μέτρο, που διατάχθηκε απ’ αυτούς και είναι εκτός των ορίων των ισχυουσών διατάξεων. ιε. Λαμβάνουν τα κατάλληλα μέτρα και φροντίζουν, όποτε κρίνεται αναγκαίο, για την εξέταση των τροφίμων και λοιπών ειδών των Λεσχών από τους υπηρετούντες στην Ελληνική Αστυνομία αστυκτηνίατρους και χημικούς ή από άλλους ομολόγους τους κρατικούς υπαλλήλους. ιζ. Είναι υπεύθυνοι μαζί  με τους διαχειριστές για τη συγκέντρωση των εισπραττόμενων καθημερινώς χρημάτων και τη διαφύλαξη αυτών. ιη. Λαμβάνουν κάθε απαραίτητο μέτρο ασφαλείας για την πρόληψη κλοπών και φθορών στα τρόφιμα και λοιπά είδη των Λεσχών και για την καλή συντήρηση των ειδών αυτών. ιθ. Δύνανται να περιορίζουν την αγοραζόμενη ποσότητα των ειδών από τους δικαιούμενους να αγοράζουν από τις Λέσχες, όταν αυτό επιβάλλεται σε περιπτώσεις ανεπάρκειας. Διαχειριστής Λέσχης και Διαχειριστής Παραρτήματος αυτής. Άρθρ.13.-1.Διαχειριστής Λέσχης ορίζεται κατώτερος Αξιωματικός ή Ανθυπαστυνόμος ή Πολιτικός Υπάλληλος Κλάδου ΠΕ Διοικητικού - Οικονομικού - Λογιστικού ή ΤΕ και ΔΕ Διοικητικού - Λογιστικού, με λογιστικές κατά προτίμηση γνώσεις, από τους υπηρετούντες στην έδρα αυτής, με διαταγή του Διευθυντή ή Διοικητή Υπηρεσίας στην οποία λειτουργεί η Λέσχη. 2.Διαχειριστής Παραρτήματος Λέσχης ορίζεται Ανθυπαστυνόμος ή Αρχιφύλακας ή Πολιτικός Υπάλληλος Κλάδου ΠΕ Διοικητικού - Οικονομικού - Λογιστικού ή ΤΕ και ΔΕ Διοικητικού - Λογιστικού, με διαταγή του Διευθυντή ή Διοικητή της Υπηρεσίας στην οποία λειτουργεί η Λέσχη. Κατ’ εξαίρεση σε Παράρτημα, το οποίο λειτουργεί στην έδρα Λέσχης, τη διαχείριση ασκεί ο Διαχειριστής αυτής, εκτός εάν ειδικοί λόγοι υπαγορεύουν το διορισμό ίδιου Διαχειριστή. 3.Ο Διαχειριστής Λέσχης και ο Διαχειριστής Παραρτήματος αυτής δεν απαλλάσσονται από τα λοιπά υπηρεσιακά τους καθήκοντα και εναλλάσσονται στα καθήκοντά τους ανά τετράμηνο. Κατ’ εξαίρεση, προκειμένου για Λέσχες γενικώς με μεγάλο κύκλο εργασιών και λογιστική απασχόληση, οι Διαχειριστές δύνανται με διαταγή του Διευθυντή ή Διοικητή της Υπηρεσίας στην οποία λειτουργεί η Λέσχη, να απαλλάσσονται από τα λοιπά υπηρεσιακά τους καθήκοντα και να εναλλάσσονται στα καθήκοντα των Διαχειριστών κατά μεγαλύτερα χρονικά διαστήματα. Καθήκοντα Διαχειριστή Λέσχης και Παραρτήματος Λέσχης. Άρθρ.14.-Ο Διαχειριστής Λέσχης της Ελληνικής Αστυνομίας έχει τα ακόλουθα καθήκοντα: α)Κατευθύνει το προσωπικό της Λέσχης στην κανονική εκτέλεση των καθηκόντων του. β)Μεριμνά για την έγκαιρη και κανονική παραλαβή των διαφόρων ειδών από τους προμηθευτές. γ)Καταρτίζει και αναρτά σε εμφανές μέρος της Λέσχης τιμοκατάλογο των παρεχομένων ειδών ή υπηρεσιών. Στα τυποποιημένα είδη δύναται η τιμή να αναγράφεται επ’ αυτών. δ)Φροντίζει για την ασφάλεια και καλή συντήρηση των ειδών και επιβλέπει για την πρόληψη φθοράς ή βλάβης αυτών. ε)Διαχειρίζεται τα εισπραττόμενα χρηματικά ποσά και γενικώς την περιουσία της Λέσχης και ενεργεί τις πληρωμές των αγοραζόμενων ειδών. στ)Παρακολουθεί και παραλαμβάνει από τους ταμίες τις εισπράξεις της ημέρας από την πώληση ειδών ή παροχή υπηρεσιών, καταχωρίζει αυτές στα οικεία βιβλία και μηδενίζει μετά το πέρας της εργασίας τις ταμιακές μηχανές. ζ)Επιμελείται της καθαριότητας, τάξης και ευκοσμίας της Λέσχης. η)Εισηγείται στο Διοικητή της Λέσχης τα κατά την κρίση του μέτρα για την αρτιότερη λειτουργία της. θ)Τηρεί τα προβλεπόμενα από την παρούσα απόφαση βιβλία. ι)Διαφυλάσσει σε ασφαλές χρηματοκιβώτιο τα εισπραττόμενα χρήματα. Τα διαθέσιμα και μη αναγκαιούντα για τη λειτουργία της Λέσχης χρήματα καταθέτει, κατόπιν έγκρισης του Διοικητή αυτής, στο Ταχυδρομικό Ταμιευτήριο ή Τράπεζα εντόκως και με τίτλο «Λογαριασμός Λέσχης…» (Σημειώνεται η Υπηρεσία στην οποία λειτουργεί η Λέσχη). Αναλήψεις των χρημάτων ενεργούν από κοινού ο Διοικητής και ο Διαχειριστής της Λέσχης ή οι αναπληρωτές τους, οι οποίοι νομιμοποιούνται προς αυτό με έγγραφο του Διευθυντή ή Διοικητή της Υπηρεσίας στην οποία λειτουργεί η Λέσχη προς το οικείο Ταχυδρομικό Ταμιευτήριο ή Τράπεζα. (Αντί για τη σελ. 178,3825) Σελ.  178,3825(α) Τεύχος 1338 Σελ. 39 Λέσχες και Πρατήρια ΕΛ.ΑΣ. 4.ΒΒ.α.2   1320 ια)Επιμελείται για την καλή συντήρηση των επίπλων και σκευών της Λέσχης και προκαλεί τον καταλογισμό των βλαβών και φθορών σε βάρος των υπαιτίων. ιβ)Μεριμνά για τη διάθεση των εμπορευμάτων κατά σειρά εισαγωγής, ήτοι με τη μέθοδο «πρώτο εισερχόμενο - πρώτο εξερχόμενο», προς αποφυγή αλλοίωσης αυτών. ιγ)Ενεργεί στο τέλος κάθε έτους ή εκτάκτως, όταν παρίσταται προς αυτό ανάγκη, απογραφή όλων των προς πώληση προοριζόμενων εμπορευμάτων σύμφωνα με το άρθρ. 37 της παρούσας. Τα είδη καταχωρίζονται χωριστά στο βιβλίο απογραφών, στο οποίο σημειώνεται η ποσότητα, η τιμή κτήσης και η συνολική αξία της υπάρχουσας ποσότητας. Οι τυχόν διαπιστούμενες διαφορές αναγράφονται επίσης λεπτομερώς στο βιβλίο αυτό. Κατά την απογραφή των ειδών πρατηρίου παρίσταται ο Διοικητής της Λέσχης και ο Μερικός Διαχειριστής, όπου υπάρχει. ιδ)Ενημερώνει το Διοικητή της Λέσχης αμέσως σε περίπτωση ανατίμησης ή υποτίμησης πωλουμένου εμπορεύματος, προκειμένου να γίνει απογραφή αυτού και παύει την πώληση του ανωτέρω εμπορεύματος μέχρι να περατωθεί η απογραφή. Μερικός Διαχειριστής Άρθρ.15.-1.Στις Λέσχες της Ελληνικής Αστυνομίας, στις οποίες έχουν αναπτυχθεί πρατήρια πώλησης ειδών διατροφής, ένδυσης και υπόδησης ή λειτουργεί συνεργείο - εργαστήριο παροχής υπηρεσιών με αυξημένη αγοραστική κίνηση και λογιστική απασχόληση, δύναται να ορίζεται Μερικός Διαχειριστής Πρατηρίου, με διαταγή του Διευθυντή ή Διοικητή της Υπηρεσίας στην οποία λειτουργεί η Λέσχη. 2.Μερικός Διαχειριστής του Πρατηρίου αυτού ορίζεται Υπαστυνόμος, ανθυπαστυνόμος ή Αρχιφύλακας ή Πολιτικός Υπάλληλος Κλάδου ΠΕ Διοικητικού - Οικονομικού - Λογιστικού ή ΤΕ και ΔΕ Διοικητικού - Λογιστικού, κατά προτίμηση με λογιστικές γνώσεις. Αυτός απαλλάσσεται από τα λοιπά αστυνομικά του καθήκοντα, μερικά ή ολικά, με διαταγή του Διευθυντή ή Διοικητή της Υπηρεσίας στην οποία λειτουργεί το Πρατήριο και αντικαθίσταται ανά εξάμηνο ή κατά μεγαλύτερα χρονικά διαστήματα, αν αυτό κρίνεται απαραίτητο. 3.Ο Μερικός Διαχειριστής υπάγεται και αποδίδει λογαριασμό στο Διαχειριστή της Λέσχης. Σελ.  178,3826(α) Τεύχος 1338 Σελ. 40 Καθήκοντα Μερικού Διαχειριστή Άρθρ.16.-1.Ο Μερικός Διαχειριστής του Πρατηρίου έχει τα ίδια γενικά καθήκοντα με το Διαχειριστή Λέσχης, όπως αναφέρονται αυτά στο άρθρ. 14 και επί πλέον: α. Διαχειρίζεται τα προς πώληση είδη του Πρατηρίου. β. Μεριμνά για την κανονική εναποθήκευση και συντήρηση των ειδών, καθώς και για την εξασφάλιση αυτών. γ. Ευθύνεται για την αναγραφή της τιμής πώλησης επί των πωλουμένων ειδών ή επί των αναρτημένων τιμοκαταλόγων. δ. Παρακολουθεί την κανονική εκτέλεση των καθηκόντων του προσωπικού του Πρατηρίου. ε. Παραδίδει τα εισπραττόμενα κάθε ημέρα χρήματα στο Διαχειριστή της Λέσχης αμέσως μετά το πέρα της εργασίας του. στ. Ευθύνεται για κάθε παρουσιαζόμενη ασυμφωνία μεταξύ εισπραχθέντων χρημάτων και του αθροίσματος των ταμιακών μηχανών. ζ. Καταγράφει με την ταμιακή μηχανή την αξία όλων των αγοραζομένων από κάθε πελάτη ειδών, με βάση την αναγραφόμενη σ’ αυτά τιμή. 2.Σε περίπτωση διάθεσης ειδικού Διαχειριστή ταμιακής μηχανής, τα καθήκοντα της παρ. 1, περ. ε΄ και ζ΄, ανατίθενται σ’ αυτόν. Στην περίπτωση αυτή ο Μερικός Διαχειριστής παρακολουθεί και ελέγδε4ι την κανονική εγγραφή των τιμών όλων των πωλουμένων ειδών στην ταμιακή μηχανή. 4.ΒΒ.α.2 Λέσχες και Πρατήρια ΕΛ.ΑΣ.   1321 Βοηθητικό προσωπικό Λέσχης. Άρθρ.17.-1.Το βοηθητικό προσωπικό της Λέσχης αποτελείται: α. Από άνδρες και γυναίκες του προσωπικού του Υπουργείου Δημόσιας Τάξης, που διατίθενται με διαταγή του Διευθυντή της οικείας Διεύθυνσης Αστυνομίας ή εξομοιούμενης προς αυτή Υπηρεσίας, στην οποία υπάγεται η Υπηρεσία που λειτουργεί η Λέσχη. Κατά τον ίδιο τρόπο, το προσωπικό αυτό απαλλάσσεται από τα άλλα του καθήκοντα, όταν οι ανάγκες της Λέσχης είναι αυξημένες. β. Από ιδιώτες, οι οποίοι προσλαμβάνονται, μισθοδοτούνται και απολύονται σύμφωνα με τις ισχύουσες σχετικές διατάξεις. γ. Από ιδιωτικό προσωπικό άλλης υπηρεσίας του Υπουργείου Δημόσιας Τάξης, αποσπώμενο στη Λέσχη. 2.Το ιδιωτικό προσωπικό, το οποίο προσλαμβάνεται κατά τα ανωτέρω με σχέση εργασίας ιδιωτικού δικαίου, διέπεται από πλευράς ωρών εργασίας και αντιμισθίας από τις ισχύουσες εκάστοτε διατάξεις. Καθήκοντα βοηθητικού προσωπικού Λέσχης ΄Αρθρ. 18.- 1. Τα γενικά καθήκοντα του βοηθητικού προσωπικού (περιποιητών, καθαριστριών κ,λ,π,) είναι τα αντίστοιχα της ειδικότητάς του, κατά τα κοινώς κρατούντα. 2. Τα ειδικά καθήκοντα του προσωπικού αυτού στον κύκλο της Λέσχης καθορίζονται, κατά τις ειδικές περιστάσεις, από το Διοικητή της Λέσχης. 3. Το βοηθητικό προσωπικό ευθύνεται για κάθε φθορά των περιουσιακών στοιχείων της Λέσχης ή βλάβη εκ προθέσεως των συμφερόντων αυτής. ΚΑΘΗΚΟΝΤΑ - ΑΡΜΟΔΙΟΤΗΤΕΣ ΟΡΓΑΝΩΝ ΛΕΣΧΩΝ ΤΟΥ ΑΡΘΡΟΥ 10 ΠΑΡΑΓΡΑΦΟΣ 2. Διοικητικό Συμβούλιο Άρθρ.19.-1.Το Διοικητικό Συμβούλιο ασκεί τη διοίκηση των Λεσχών, που αναφέρονται στην παρ. 2 του άρθρ. 10 και είναι πενταμελές. Συγκροτείται με διαταγή του Αρχηγού της Ελληνικής Αστυνομίας και αποτελείται από: α. Ένα Αστυνομικό Διευθυντή, ο οποίος ασκεί τα καθήκοντα του Προέδρου. β. Ένα ανώτερο και ένα κατώτερο αξιωματικό. γ. Δύο κατώτερους Αστυνομικούς ή Πολιτικούς Υπαλλήλους, Κλάδου ΠΕ Διοικητικού - Οικονομικού - Λογιστικού ή ΤΕ και ΔΕ Διοικητικού - Λογιστικού. Τα μέλη των περ. β και γ προτείνονται από το Διευθυντή της οικείας Διεύθυνσης Αστυνομίας ή εξομοιούμενης προς αυτή Υπηρεσίας, στην οποία υπάγεται η Υπηρεσία που λειτουργεί η Λέσχη. 2.Τα μέλη του Διοικητικού συμβουλίου πρέπει κατά προτίμηση να έχουν οικονομικές και λογιστικές γνώσεις. 3.Η θητεία των μελών του Διοικητικού συμβουλίου είναι διετής και αρχίζει με την έναρξη του οικονομικού έτους. Η αντικατάσταση των μελών του Διοικητικού Συμβουλίου γίνεται με διαταγή του Αρχηγού της Ελληνικής Αστυνομίας σε περίπτωση μετάθεσης, προαγωγής ή εξαιρετικής υπηρεσιακής ανάγκης. 4.Το Διοικητικό συμβούλιο συνέρχεται τακτικά μεν, μια φορά το μήνα έκτακτα δε, όταν ο Πρόεδρος κρίνει αυτό αναγκαίο ή μετά από αίτηση του Διοικητή της Λέσχης ή διαταγή του Αρχηγού. 5.Το Διοικητικό Συμβούλιο θεωρείται σε απαρτία όταν είναι παρόντα τρία τουλάχιστον από τα μέλη του και οι αποφάσεις του λαμβάνονται κατά πλειοψηφία. Σε περίπτωση ισοψηφίας υπερισχύει η ψήφος του Πρόεδρου. Οι αποφάσεις διατυπώνονται σε πρακτικό ,το οποίο υποβάλλεται στη Διεύθυνση Οικονομικών του Υπουργείου Δημόσιας Τάξης. 6.Στις συνεδριάσεις του Διοικητικού Συμβουλίου μετέχει ο Διοικητής της Λέσχης, ως Εισηγητής, χωρίς ψήφο. 7.Το Διοικητικό Συμβούλιο είναι υπεύθυνο για τη διαχείριση της περιουσίας της Λέσχης και για την επίτευξη του σκοπού της. Ειδικότερα: α. Αποφασίζει για την προμήθεια των ειδών και προκηρύσσει δια μέσου του Διοικητή μειοδοτικούς διαγωνισμούς. Επίσης αποφασίζει για τη σύναψη δανείων μετά από έγκριση του Αρχηγού της Ελληνικής Αστυνομίας. β. Δύναται με αιτιολογημένη απόφαση να εξουσιοδοτεί το Διοικητή για να συνάπτει αγορές χωρίς διαγωνισμό, όταν επιβάλλει αυτό το συμφέρον της Λέσχης. γ. Καθορίζει τις τιμές πώλησης των ειδών και αποφασίζει για κάθε τακτική δαπάνη, η οποία αφορά τη Λέσχη. δ. Εγκρίνει τις προτάσεις για προσλήψεις και απολύσεις του ιδιωτικού προσωπικού που ενεργούνται σύμφωνα με τις ισχύουσες διατάξεις. ε. Εγκρίνει τις προτάσεις για προσλήψεις και απολύσεις του ιδιωτικού προσωπικού που ενεργούνται σύμφωνα με τις ισχύουσες διατάξεις. στ. Ασκεί τη δικαστική και εξώδικη εκπροσώπηση της Λέσχης. Διοικητής Λέσχης ΄Αρθρ.20.- 1. Διοικητής Λέσχης της παρ. 2 του άρθρ. 10 της παρούσας, ορίζεται, με διαταγή του Διευθυντή της Δ/νσης Αστυνομίας ή εξομοιουμένης Υπηρεσίας στην οποία υπάγεται η Υπηρεσία που λειτουργεί η Λέσχη, Αστυνομικός Υποδ/ντής, κατά προτίμηση με λογιστικές γνώσεις, ο οποίος απαλλάσσεται από τα άλλα αστυνομικά του καθήκοντα. (Αντί για τη σελ. 178,3827) Σελ.  178,3827(α) Τεύχος 1338 Σελ. 41 Λέσχες και Πρατήρια ΕΛ.ΑΣ. 4.ΒΒ.α.2   1322 Το Διοικητή απόντα ή κωλυόμενο αναπληρώνει άλλος ανώτερος Αξιωματικός, κατά τον ίδιο τρόπο. 2. Ο Διοικητής πέρα από τα καθήκοντα που διαλαμβάνονται στις παρ. ζ, ι, ιβ και ιγ του άρθρ. 12 της παρούσας, έχει επιπλέον και τα εξής : α. Ευθύνεται για τη απρόσκοπτη λειτουργία της Λέσχης και ενεργεί ως εκτελεστικό όργανο των αποφάσεων του Διοικητικού Συμβουλίου. β. Ασκεί τα από το βαθμό του απορρέοντα δικαιώματα και εκτελεί τις υποχρεώσεις του, ως Προϊστάμενος Αστυνομικής Υπηρεσίας. γ. Παρακολουθεί, κατευθύνει, συντονίζει και ελέγχει τις ενέργειες του υπό τις διαταγές του προσωπικού. δ. Θεωρεί τα λογιστικά και διαχειριστικά βιβλία της Λέσχης και παρακολουθεί το κανονικό των εγγραφών. ε. Περιλαμβάνει και θεωρεί τα τακτικά ή έκτακτα ισοζύγια και τους ισολογισμούς και αναφέρει στο Διοικητικό Συμβούλιο τις παρατηρήσεις του. Θεωρεί καθημερινά την ημερήσια ταμιακή κατάσταση και αναφέρει τακτικά στο Διοικητικό Συμβούλιο για την κίνηση της Λέσχης. στ. Ζητά τη σύγκληση του Διοικητικού Συμβουλίου για τη λήψη αποφάσεων για ανεφοδιασμούς και υποβάλλει προτάσεις για την πρόσληψη και απόλυση ιδιωτικού προσωπικού. ζ. Λαμβάνει τα αναγκαία μέτρα και φροντίζει, όποτε κρίνει αναγκαίο, για την εξέταση των τροφίμων και λοιπών ειδών, από Αστυκτηνίατρους και Χημικούς. η. Μεριμνά για την έγκαιρη προμήθεια των απαιτούμενων ειδών της Λέσχης. θ. Εισηγείται στο Διοικητικό Συμβούλιο την εκποίηση ειδών, τα οποία δεν είναι αναγκαία για τη Λέσχη. ι . Είναι συνυπεύθυνος με τον Υπεύθυνο Οικονομικού και το Μερικό Διαχειριστή για τη συγκέντρωση των χρημάτων και διαφύλαξη αυτών. ια. Λαμβάνει τα κατά τη κρίση του μέτρα ασφάλειας για την πρόληψη κλοπών. ιβ. Δύναται να περιορίζει την αγοραζόμενη ποσότητα ειδών από τους πελάτες, όταν αυτό υπαγορεύει λόγος ανεπάρκειας. Υπεύθυνος Οικονομικού Λέσχης ΄Αρθρ. 21.- Υπεύθυνος Οικονομικού ορίζεται με διαταγή του Διευθυντή της Διεύθυνσης Αστυνομίας ή εξομοιούμενης Υπηρεσίας στην οποία υπάγεται η Υπηρεσία που λειτουργεί η Λέσχη, Αστυνόμος ή Υπαστυνόμος ή Πολιτικός Υπάλληλος Κλάδου Π.Ε. Διοικητικού-Οικονομικού ή Λογιστικού, ο οποίος έχει τα ακόλουθα καθήκοντα. Σελ.  178,3828(α) Τεύχος 1338 Σελ. 42 α. Εποπτεύει και ελέγχει όλες τις λεπτομέρειες των οικονομικών και λογιστικών διαδικασιών. β. Αξιολογεί, βελτιώνει και εκπονεί νέες οικονομικές διαδικασίες. γ. Παρακολουθεί τις ανάγκες της Λέσχης σε εμπορεύματα και προτείνει στο Διοικητή της Λέσχης την έγκαιρη προμήθειά τους. δ. Μαζί με το Διοικητή της Λέσχης ή την Επιτροπή προμηθειών, προβαίνουν στην απογραφή των ειδών, που ανατιμήθηκαν ή υποτιμήθηκαν. ε. Μεριμνά για την έγκαιρη και κανονική παραλαβή των διαφόρων ειδών από τους προμηθευτές. στ. Φροντίζει για τη διαφύλαξη των εισπραττομένων χρημάτων σε ασφαλές χρηματοκιβώτιο και μέρος. ζ. Ενημερώνει το Διοικητή για την οικονομική και λογιστική κίνηση της Λέσχης. η. Γενικώς εκτελεί τις διαταγές του Διοικητή και απαλλάσσεται από τα άλλα υπηρεσιακά του καθήκοντα, όταν και όπως διαταγή του Διευθυντή ή Διοικητή της Υπηρεσίας, στην οποία υπάγεται η Λέσχη, ορίζει. Υπεύθυνος Εκμετάλλευσης Λέσχης. Άρθρ.22.-Υπεύθυνος Εκμετάλλευσης ορίζεται με διαταγή του Διευθυντή της Διεύθυνσης Αστυνομίας ή εξομοιούμενης Υπηρεσίας, στην οποία υπάγεται η Υπηρεσία που λειτουργεί η Λέσχη, κατώτερος Αξιωματικός ή Πολιτικός Υπάλληλος Κλάδου ΠΕ Διοικητικού - Οικονομικού - Λογιστικού ή ΤΕ Διοικητικού - Λογιστικού και προΐσταται όλων των τμημάτων, ήτοι τροφίμων, ιματισμού, ατομικής και οικιακής χρήσης κλπ. καθώς επίσης των ταμείων και της Αποθήκης και έχει τα ακόλουθα καθήκοντα: Α. Φροντίζει για την καλή λειτουργία των τμημάτων και τοποθετεί το προσωπικό αναλόγως με τις ανάγκες αυτών. 4.ΒΒ.α.2 Λέσχες και Πρατήρια ΕΛ.ΑΣ.   1323 β. Παρακολουθεί την κίνηση των ειδών και βεβαιώνεται για την επάρκεια ή έλλειψη αυτών. γ. Ενημερώνει εγκαίρως τον Υπεύθυνο Οικονομικού για την αγορά ειδών, στα οποία παρουσιάζεται έλλειψη, καθώς και σε περίπτωση ανατίμησης ή υποτίμησης των πωλουμένων ειδών. δ. Παραλαμβάνει τα εμπορεύματα από την επιτροπή προμηθειών και φροντίζει για τη μεταφορά και τοποθέτηση αυτών στους χώρους του Πρατηρίου. ε. Φροντίζει για την καλή συντήρηση των ειδών. στ. Με βάση και οδηγό την κατάσταση τιμών πώλησης του Γραφείου Διαχείρισης - Λογιστηρίου - Κοστολόγησης, φροντίζει για την αναγραφή των τιμών επί των πωλουμένων ειδών ή για την ανάρτηση πινακίδων για τα είδη, στα οποία δεν είναι δυνατή η αναγραφή των τιμών. ζ. Παρακολουθεί τις εισπράξεις των ταμείων από τις πωλήσεις των ειδών. η. Μεριμνά για την παράδοση των εισπράξεων στο Μερικό Διαχειριστή. θ. Μεριμνά για την καθαριότητα των χώρων των τμημάτων, καθώς επίσης και για την καλή συντήρηση των επίπλων και σκευών. ι. Φροντίζει για τη διάθεση των εμπορευμάτων κατά τη σειρά εισαγωγής, προς αποφυγή αλλοιώσεων, εφαρμόζοντας την αρχή: «πρώτο εισερχόμενο - πρώτο εξερχόμενο». ια. Εκτελεί γενικώς τις διαταγές του διοικητή της Λέσχης και τηρεί τα προβλεπόμενα από το άρθρ. 41 παρ. 2 της παρούσας βιβλία. ιβ. απαλλάσσεται από τα κύρια υπηρεσιακά του καθήκοντα, όταν και όπως διαταγή του Διευθυντή ή Διοικητή της Υπηρεσίας στην οποία υπάγεται η Λέσχη ορίζει. Διαχειριστής Λέσχης. Άρθρ.23.-Διαχειριστής ορίζεται με διαταγή του Διευθυντή της Διεύθυνσης Αστυνομίας ή εξομοιούμενης Υπηρεσίας, στην οποία υπάγεται η Υπηρεσία που λειτουργεί η Λέσχη, κατώτερος Αξιωματικός ή Πολιτικός Υπάλληλος Κλάδου ΠΕ Διοικητικού - Οικονομικού - Λογιστικού ή ΤΕ Διοικητικού - Λογιστικού με λογιστικές γνώσεις, ο οποίος έχει τα ακόλουθα καθήκοντα: α. Παρακολουθεί τη διαχειριστική κίνηση της Λέσχης. β. Τηρεί τα προβλεπόμενα από το άρθρ. 41 της παρούσας βιβλία. γ. Ενεργεί τις πληρωμές των αγοραζομένων με πίστωση ειδών και υπογράφει τους σχετικούς τίτλους (επιταγές κλπ.), τους οποίους προσυπογράφει και ο Διοικητής της Λέσχης. δ. Μεριμνά για την ενέργεια της απογραφής στο τέλος του έτους ή εκτάκτως, όταν παρίσταται ανάγκη, καταρτίζοντας καταστάσεις απογραφομένων ειδών και κάθε άλλο έντυπο, απαραίτητο για τη διεξαγωγή αυτής. ε. Καταχωρίζει τα αποτελέσματα της απογραφής στο βιβλίο απογραφών. στ. Συντάσσει και παραδίδει στον Υπεύθυνο Εκμετάλλευσης καταστάσεις τιμών πώλησης ειδών. ζ. Συντάσσει τα τακτικά και έκτακτα ισοζύγια καθώς και τον ετήσιο ισολογισμό μέσα στα χρονικά περιθώρια, τα οποία ορίζονται από την παρούσα απόφαση. η. Ελέγχει τις κατωτέρω καταστάσεις, οι οποίες εκδίδονται από το Λογιστήριο καθημερινά (1)Κατάσταση ταμείου, στην οποία περιέχονται όλες οι εισπράξεις και πληρωμές της ημέρας. (2)Κατάσταση αγορών, στην οποία περιέχονται όλες οι αγορές με πίστωση και μετρητά της ημέρας. (3)Κατάσταση πωλήσεων, στην οποία περιέχονται όλες οι εισπράξεις των ταμείων από πωλήσεις. θ. Παρακολουθεί την κίνηση των επιταγών, οι οποίες εκδίδονται για την πληρωμή των αγορασθέντων ειδών και μεριμνά για την κάλυψη αυτών ι. Υποβάλει ιεραρχικά στο Διοικητή της Λέσχης τις παρατηρήσεις του για την οικονομική πορεία της Λέσχης και εισηγείται μέτρα για τη βελτίωση της οικονομικής θέσης αυτής. ια. Εκτελεί κάθε άλλη σχετική διαταγή του Διοικητή της Λέσχης και απαλλάσσεται από τα άλλα υπηρεσιακά του καθήκοντα, όταν και όπως διαταγή του Διευθυντή ή Διοικητή της Υπηρεσίας στην οποία λειτουργεί η Λέσχη ορίζει. Μερικός Διαχειριστής Λέσχης Άρθρ.24.-1.Μερικός Διαχειριστής ορίζεται με διαταγή του Διευθυντή της Διεύθυνσης Αστυνομίας ή εξομοιούμενης Υπηρεσίας, στην οποία υπάγεται η Υπηρεσία που λειτουργεί η Λέσχη. Υπαστυνόμος, Ανθυπαστυνόμος ή Αρχιφύλακας ή Πολιτικός Υπάλληλος Κλάδου ΠΕ Διοικητικού - Οικονομικού - Λογιστικού ή ΤΕ και ΔΕ Διοικητικού - Λογιστικού, ο οποίος έχει τα κατωτέρω καθήκοντα: α. Παραλαμβάνει καθημερινά και με απόδειξη τις εισπράξεις των ταμείων. β. Τηρεί πρόχειρο βιβλίο Ταμείου, στο οποίο καταχωρίζει τις καθημερινές εισπράξεις και πληρωμές. γ. Ενεργεί τις πληρωμές των αγοραζομένων με μετρητά χρήματα ειδών, κατόπιν εντολής του Διοικητή καθώς και τις πληρωμές προσωπικού. (Αντί για τη σελ. 178,3829) Σελ.  178,3829(α) Τεύχος 1338 Σελ. 43 Λέσχες και Πρατήρια ΕΛ.ΑΣ. 4.ΒΒ.α.2   1324 δ. Διαφυλάσσει σε ασφαλές χρηματοκιβώτιο τα εισπραττόμενα χρηματικά ποσά ή άλλες αξίες. Τα μη αναγκαία χρηματικά ποσά για τη λειτουργία της Λέσχης καταθέτει ύστερα από έγκριση του Διοικητή στο Ταχυδρομικό Ταμιευτήριο ή Τράπεζα, σύμφωνα προς το άρθρ. 14, περίπτωση ι΄. ε. Μεριμνά για την έκδοση των ατομικών δελτίων (καρτών) εισόδου στις Λέσχες και τα Πρατήριά τους, τα οποία υπογράφει ο Διοικητής της Λέσχης. στ. Καταγράφει με την ταμιακή μηχανή την αξία όλων των αγοραζομένων από κάθε πελάτη ειδών, με βάση την αναγραφόμενη σ’ αυτά τιμή. ζ. Παραδίδει τα εισπραττόμενα κάθε ημέρα χρήματα και αμέσως μετά το πέρας της εργασίας του στο Διαχειριστή της Λέσχης. η. Απαλλάσσεται από τα λοιπά καθήκοντά του, εάν και όπως διαταγή του Διευθυντή ή Διοικητή της Υπηρεσίας στην οποία λειτουργεί η Λέσχη ορίζει. 2.Σε περίπτωση διάθεσης Ειδικού Διαχειριστή ταμιακής μηχανής, τα καθήκοντα της παρ. 1, περ. στ΄ και ζ΄, ανατίθενται σ’ αυτόν. Στην περίπτωση αυτή ο Μερικός Διαχειριστής παρακολουθεί και ελέγχει την κανονική εγγραφή των τιμών όλων των πωλουμένων ειδών στην ταμιακή μηχανή. Γραμματέας Λέσχης. Άρθρ.25.-Γραμματέας ορίζεται με διαταγή του Διευθυντή της Διεύθυνσης Αστυνομίας ή εξομοιούμενης Υπηρεσίας, στην οποία υπάγεται η Υπηρεσία που λειτουργεί η Λέσχη, κατώτερος Αστυνομικός, ή Πολιτικός Υπάλληλος Κλάδου ΔΕ Διοικητικού - Λογιστικού, ο οποίος είναι άμεσος βοηθός του Διοικητή, παρέχει τη γραμματειακή υποστήριξη της Λέσχης και έχει τα κατωτέρω καθήκοντα: α. Χειρίζεται σύμφωνα με τις κείμενες διατάξεις όλα τα θέματα του προσωπικού της Λέσχης. β. Παραλαμβάνει, διανέμει και διεκπεραιώνει την εισερχόμενη αλληλογραφία. γ. Παραδίδει στο Διοικητή κάθε εισερχόμενο έγγραφο και στη συνέχεια στα αρμόδια Τμήματα και Γραφεία, σύμφωνα με τις εντολές του. δ. Μεριμνά για τη σύνταξη και υποβολή των μηνιαίων αναφορών. ε. Τηρεί το βιβλίο κίνησης του προσωπικού και κάθε άλλο υπηρεσιακό βιβλίο της Γραμματείας. στ. Εκτελεί κάθε άλλο καθήκον, το οποίο ανατίθεται σ’ αυτόν με διαταγή του Διοικητή της Λέσχης. ζ. Από τα άλλα καθήκοντά του απαλλάσσεται, εάν και όπως  με διαταγή του Διευθυντή. Σελ.  178,3830(α) Τεύχος 1338 Σελ. 44 Βοηθητικό προσωπικό Λεσχών. Άρθρ.26.-1.Το βοηθητικό προσωπικό των Λεσχών, Πρατηρίων κλπ. στις περιφέρειες των Γενικών Αστυνομικών Διευθύνσεων Αττικής και Θεσσαλονίκης και Αστυνομικών Διευθύνσεων Νομού αποτελείται από τους αναφερόμενους στο άρθρ. 17 της παρούσας και έχει τα καθήκοντα τα αναγραφόμενα στο άρθρ. 18. 2.Το προσωπικό αυτό απαλλάσσεται από τα άλλα καθήκοντά του με διαταγή του Διευθυντή της Υπηρεσίας, που λειτουργεί η Λέσχη, αν τούτο κρίνεται επιβεβλημένο. ΚΕΦΑΛΑΙΟ Γ΄ ΕΛΕΓΧΟΣ - ΕΠΟΠΤΕΙΑ Έλεγχος από Διοικητές Αξιωματικούς. Άρθρ.27.-1.Οι Διευθυντές Υπηρεσιών, στις οποίες λειτουργούν Λέσχες, ασκούν εποπτεία επί των Λεσχών και μεριμνούν για την ομαλή και εύρυθμη λειτουργία τους, την οποία και ελέγχουν λαμβάνοντες ή εισηγούμενοι στη Διεύθυνση Οικονομικών του Υπουργείου Δημόσιας Τάξης τα κατά περίπτωση κατάλληλα μέτρα. 2.Οι Διευθυντές των Προϊσταμένων Υπηρεσιών κατά τις επιθεωρήσεις ή επισκέψεις των Υπηρεσιών, στις οποίες λειτουργούν Λέσχες, ελέγχουν την κανονική λειτουργία αυτών, χωρίς να θεωρούν τα βιβλία. Έλεγχος, εποπτεία από Οικονομικό Επιθεωρητή Άρθρ.28.-1.Ο Οικονομικός Επιθεωρητής της Διεύθυνσης Οικονομικής επιθεώρησης ενεργεί επιθεωρήσεις στις Λέσχες της Ελληνικής Αστυνομίας τακτικά μεν, μέχρι δύο φορές το χρόνο, έκτακτα δε, όταν υπάρχει ειδικός λόγος. 4.ΒΒ.α.2 Λέσχες και Πρατήρια ΕΛ.ΑΣ.   1325 2.Οι επιθεωρήσεις ενεργούνται προσωπικά από τον Επιθεωρητή ή από τους υπό τις διαταγές του Αξιωματικούς και διεξάγονται σύμφωνα με τις περί δημοσίων υπολόγων του Δημοσίου Λογιστικού διατάξεις και τις ισχύουσες για τις προμήθειες διατάξεις, σε συνδυασμό με τα οριζόμενα στην παρούσα απόφαση. ΚΕΦΑΛΑΙΟ Δ΄ ΠΡΟΜΗΘΕΙΕΣ - ΣΥΜΒΑΣΕΙΣ - ΔΙΑΧΕΙΡΙΣΗ ΕΙΔΩΝ ΛΕΣΧΩΝ. Προμήθειες Άρθρ.29.-1.Οι προμήθειες των ειδών κυλικείου γίνονται με μέριμνα των Διαχειριστών των Λεσχών, με απευθείας συμφωνία με τους πωλητές αυτών και για ποσότητες οι οποίες καλύπτουν τις ανάγκες των κυλικείων για χρονικό διάστημα όχι μεγαλύτερο του μήνα. Κατ’ εξαίρεση οι προμήθειες ειδών κυλικείου από Λέσχες, οι οποίες παρουσιάζουν αυξημένη κίνηση, ενεργούνται από προμηθευτές - μειοδότες, που αναδεικνύονται για χρονικό διάστημα ενός έτους, ύστερα από πρόχειρο μειοδοτικό διαγωνισμό, ο οποίος γίνεται από την επιτροπή προμηθειών της παρ. 3 του παρόντος άρθρου. 2.Οι προμήθειες των ειδών Πρατηρίων, Συνεργείων, Εργαστηρίων κλπ. ενεργούνται από τις επιτροπές προμηθειών ως ακολούθως: α. Με απευθείας συμφωνία με τους προμηθευτές, εφόσον η δαπάνη δεν υπερβαίνει, για μεν τα Πρατήρια του άρθρ. 10 παρ. 2 της παρούσας, το ποσό των 1.000.000 δρχ. για δε τα λοιπά το ποσό των 300.000 δρχ. β. Με πρόχειρο μειοδοτικό διαγωνισμό, εφόσον η δαπάνη υπερβαίνει τα προαναφερθέντα, κατά περίπτωση, ποσά. Σε εξαιρετικές περιπτώσεις οι επιτροπές προμηθειών δύνανται να προβαίνουν σε προμήθειες ειδών με απευθείας συμφωνία με τους προμηθευτές και χωρίς διαγωνισμό, κατόπιν αιτιολογημένης προφορικής ή έγγραφης εισήγησης αυτών και μετά από έγκριση του Διοικητικού Συμβουλίου ή ελλείψει τούτου του Διευθυντή της οικείας Διεύθυνσης Αστυνομίας ή εξομοιούμενης Υπηρεσίας, στην οποία υπάγεται η Υπηρεσία που λειτουργεί η Λέσχη, όταν αυτό επιβάλλει το συμφέρον της Λέσχης. Στις περιπτώσεις της προφορικής εισήγησης και έγκρισης επακολουθεί και έγγραφη όμοια. 3.Οι επιτροπές προμηθειών είναι τριμελείς, συγκροτούνται με διαταγή του Διευθυντή ή Διοικητή της Υπηρεσίας στην οποία λειτουργεί η Λέσχη, από Αξιωματικούς ή Ανθυπαστυνόμους, που υπηρετούν στην έδρα της Υπηρεσίας στην οποία λειτουργεί η Λέσχη. Ο ανώτερος ή αρχαιότερος των μελών εκτελεί χρέη Προέδρου και η θητεία τους είναι διάρκειας μέχρις ενός έτους. Στις ανωτέρω επιτροπές δεν μετέχουν ο Διαχειριστής της Λέσχης και ο Μερικός Διαχειριστής Πρατηρίων. 4.Η προμήθεια των διαφόρων ειδών πρέπει να γίνεται, κατά το δυνατό, απευθείας από τις πηγές παραγωγής τους χωρίς να παρεμβάλλονται άλλα πρόσωπα. Τα είδη να είναι άριστης ποιότητας και να παραδίδονται, κατόπιν συμφωνίας, στα Πρατήρια. Στην έννοια της αρχικής πηγής περιλαμβάνεται και η εισαγωγή από το εξωτερικό. 5.Η παραλαβή των προμηθευομένων ειδών ενεργείται από τις επιτροπές προμηθειών του χρόνου παράδοσης αυτών, οι οποίες τα παραδίνουν με πρωτόκολλο στους Διαχειριστές των Λεσχών ή στον Υπεύθυνο Εκμετάλλευσης, προκειμένου περί Λεσχών του άρθρ. 10 παρ. 2. 6.Κατά την παραλαβή ελέγχονται τα παραδιδόμενα και παραλαμβανόμενα τρόφιμα και είδη και αν δεν πληρούν τους όρους των προδιαγραφών ή τις ιδιότητες ή τους οργανοληπτικούς χαρακτήρες, οι οποίοι είχαν συμφωνηθεί, επιστρέφονται τους προμηθευτές. Στα παραλαμβανόμενα είδη διατροφής, όταν δημιουργούνται υπόνοιες νοθείας ή ακαταλληλότητας, λαμβάνονται δείγματα και αποστέλλονται προς εξέταση αρμοδίως. Αν από την εξέταση των δειγμάτων διαπιστωθεί ότι δεν πληρούνται οι όροι του κανονισμού τροφίμων, τα είδη επιστρέφονται στους προμηθευτές και εφαρμόζονται οι ισχύουσες κατά περίπτωση σχετικές διατάξεις. 7.Η κατακύρωση του αποτελέσματος των μειοδοτικών διαγωνισμών γίνεται από τον Διευθυντή ή Διοικητή της Υπηρεσίας στην οποία λειτουργεί η Λέσχη. 8.Οι επιτροπές προμηθειών υπογράφουν τα σχετικά δελτία παραγγελιών και τα δελτία εισαγωγής. Ειδικές Συμβάσεις Άρθρ.30.-Οι Λέσχες της Ελληνικής Αστυνομίας δύνανται να συμβάλλονται με απευθείας συμφωνία με εμπορικούς οίκους, βιοτεχνίες ή εμπορικά καταστήματα, για την προμήθεια στο προσωπικό της Ελληνικής Αστυνομίας διαφόρων ειδών σε τιμές μικρότερες από τις τιμές του ελεύθερου εμπορίου. Διακίνηση εμπορευμάτων ΄Αρθρ. 31.- Η διακίνηση των εμπορευμάτων γίνεται με μεταφορικά μέσα που διατίθενται στις Λέσχες για το σκοπό αυτό με διαταγή της Δ./νσης Αστυνομίας ή εξομοιούμενης Υπηρεσίας, στην οποία υπάγεται η Υπηρεσία στην οποία λειτουργεί η Λέσχη ή με τα μεταφορικά μέσα διακίνησης των υλικών των Υπηρεσιών και των ατομικών εφοδίων  (Αντί για τη σελ. 178,3831) Σελ.  178,3831(α) Τεύχος 1338 Σελ. 45 Λέσχες και Πρατήρια ΕΛ.ΑΣ. 4.ΒΒ.α.2   1326 του προσωπικού. ΄Όταν αυτό δεν είναι δυνατό, η διακίνηση μπορεί να γίνεται με μισθωμένα από τις Λέσχες οχήματα. Διαχείριση ειδών κυλικείου Άρθρ.32.-1.Η απόδοση της πρώτης ύλης ήτοι του καφέ, τεΐου, σοκολάτας, βουτύρου, τυριού κλπ. για την παρασκευή ροφημάτων, σάντουϊτς κλπ., καθώς και η απόδοση των γλυκών κουταλιού και ποτών, κατά χιλιόγραμμο, καθορίζεται με διαταγή του Διοικητή της Λέσχης. Οι ποσότητες κατά μερίδα είναι οι καθοριζόμενες από τις ισχύουσες Αγορανομικές Διατάξεις. 2.Για την παρακολούθηση των διατιθεμένων ειδών κυλικείου εκδίδονται αριθμημένα δελτία (μπλοκ) για κάθε είδος, τα οποία χορηγούνται υποχρεωτικά στους εξυπηρετούμενους. Αυτόματοι πωλητές. Άρθρ.33.-Στις Λέσχες της Ελληνικής Αστυνομίας, δύναται να λειτουργούν αυτόματοι πωλητές αναψυκτικών και ροφημάτων, ύστερα από έγκριση της Διεύθυνσης Οικονομικών του Υπουργείου Δημόσιας Τάξης. Οι τιμές των προσφερόμενων ειδών καθορίζονται με απόφαση του Διευθυντή της διεύθυνσης Αστυνομίας ή εξομοιούμενης Υπηρεσίας, στην οποία υπάγεται η Υπηρεσία που λειτουργεί η Λέσχη, με ποσοστά κέρδους 2-10%. Τιμές πώλησης ειδών και προσφορά υπηρεσιών. Άρθρ.34.-1.Κυλικείων:Η τιμή πώλησης των προσφερόμενων από τα κυλικεία ειδών καθορίζονται από το Διευθυντή της Διεύθυνσης Αστυνομίας ή εξομοιούμενης Υπηρεσίας, στην οποία υπάγεται η Υπηρεσία, που λειτουργεί η Λέσχη. Τα ποσοστά κέρδους των κυλικείων κυμαίνονται από 2-10%. 2.Πρατηρίων: Η τιμή πώλησης κάθε είδους, καθορίζεται με διαταγή του Διευθυντή της Διεύθυνσης Αστυνομίας ή εξομοιούμενης Υπηρεσίας, στην οποία υπάγεται η Υπηρεσία που λειτουργεί το πρατήριο, με ποσοστό κέρδους κυμαινόμενο από 2-10%. Στις Λέσχες, που υπάρχει Διοικητικό Συμβούλιο, ο καθορισμός της τιμής πώλησης των ειδών με το ως άνω ποσοστό κέρδους (2-10%) γίνεται από αυτό. 3.Οι κατά τον ανωτέρω τρόπο διαμορφούμενες τιμές, στρογγυλοποιούνται στην αμέσως πλησιέστερη, επόμενη ή προηγούμενη μονάδα, αναλόγως προς τα ενδιάμεσα εκατοστά της μονάδας. Σελ.  178,3832(α) Τεύχος 1338 Σελ. 46 4.Κατά τον ίδιο τρόπο καθορίζονται οι τιμές υπηρεσιών, προσφερομένων από τα λειτουργούντα στις Λέσχες, κουρεία, πλυντήρια, στεγνοκαθαριστήρια κλπ. ΚΕΦΑΛΑΙΟ Ε΄ ΠΟΡΟΙ ΛΕΣΧΩΝ - ΑΠΟΓΡΑΦΗ - ΔΙΑΘΕΣΗ ΚΕΡΔΩΝ - ΙΣΟΛΟΓΙΣΜΟΣ Πόροι Λεσχών. Άρθρ.35.-Οι πόροι των Λεσχών προέρχονται: α. Από τα πραγματοποιούμενα κέρδη από την πώληση των ειδών στα Κυλικεία και Πρατήρια, ως και από την παροχή υπηρεσιών και δραστηριοτήτων των Λεσχών που μνημονεύονται στο άρθρ. 4 της παρούσας. β. από την εκποίηση των μη αναλισκομένων ειδών του συσσιτίου. γ. από την εκποίηση ειδών συσκευασίας και υλικών γενικά, τα οποία δεν είναι αναγκαία για τη λειτουργία των Λεσχών. δ. Από κρατήσεις των αποδοχών του αστυνομικού προσωπικού, που ορίζονται με απόφαση του Αρχηγού της Ελληνικής Αστυνομίας (άρθρ. 36 παρ. 2 περ. η΄ Νόμ. 1481/84). ε. Από δωρεές και επιχορηγήσεις σε χρήμα ή είδος. Ετήσιος ισολογισμός Άρθρ.36.-Στο τέλος κάθε έτους συντάσσεται από τους Διαχειριστές των Λεσχών ο ετήσιος ισολογισμός, στον οποίο αναλυτικά αναφέρονται τα έσοδα και έξοδα του έτους και ο οποίος, υπογραφόμενος  από το  Διαχειριστή  και  Διοικητή της Λέσχης, υποβάλλεται εντός του μήνα Φεβρουαρίου του επόμενου έτους στη Διεύθυνση Οικονομικών του Υπουργείο Δημόσιας Τάξης για έλεγχο. 4.ΒΒ.α.2 Λέσχες και Πρατήρια ΕΛ.ΑΣ.   1327 Απογραφή. Άρθρ.37.-1.Απογραφή των ειδών Κυλικείων και Πρατηρίων των Λεσχών ενεργείται από το Διοικητή και το Διαχειριστή αυτών, τακτικά μεν την 31 Δεκεμβρίου κάθε έτους, έκτακτα δε κατόπιν διαταγής του Διευθυντή της οικείας Διεύθυνσης Αστυνομίας ή εξομοιούμενης Υπηρεσίας, στην οποία υπάγεται η Υπηρεσία που λειτουργεί η Λέσχη, όταν ήθελε κριθεί αναγκαίο από τον ίδιο ή μετά από πρόταση του Διευθυντή ή Διοικητή της Υπηρεσίας, στην οποία λειτουργεί η Λέσχη ή του Διοικητή της Λέσχης. Πάντοτε συντάσσεται σχετικό πρακτικό. 2.Απογραφή των ειδών διατροφής, ένδυσης και υπόδησης των Πρατηρίων του άρθρ. 10 παρ. 2 ενεργείται κατά τα ανωτέρω από τριμελή από Αξιωματικούς επιτροπή, η οποία ορίζεται από το Διευθυντή ή Διοικητή της Υπηρεσίας, στην οποία λειτουργεί η Λέσχη και συντάσσεται σχετικό πρακτικό. Στην επιτροπή αυτή προεδρεύει ο ανώτερος ή αρχαιότερος αξιωματικός. Ως τρίτο μέλος της επιτροπής μπορεί να ορισθεί Πολιτικός Υπάλληλος Κλάδου ΠΕ Διοικητικού - Οικονομικού - Λογιστικού ή ΤΕ και ΔΕ Διοικητικού - Λογιστικού. 3.Στα πρακτικά καταχωρίζονται τα εισαχθέντα είδη, τα διατεθέντα και τα εναπομείναντα αδιάθετα. Τα διαπιστούμενα πλεονάσματα αποτελούν είδη της Λέσχης και εγγράφονται στο βιβλίο αποθήκης αυτής. Τα χρηματικά πλεονάσματα εγγράφονται ως έσοδα της Λέσχης. 4.Εάν κατά την απογραφή διαπιστωθούν ελλείμματα: α. Αναγράφονται τα ελλείμματα λεπτομερώς στο πρακτικό. β. Κατονομάζονται οι υπαίτιοι αυτών. γ. Γίνεται μνεία αν οι υπαίτιοι αποδέχονται τον καταλογισμό σε βάρος τους. \δ. Σε περίπτωση άρνησής τους προτείνεται τρόπος κάλυψης των ελλειμμάτων και οι παραπέρα ενέργειες. 5.Ο Διευθυντής ή Διοικητής της Υπηρεσίας, στην οποία λειτουργεί η Λέσχη, αφού λάβει το πρακτικό, ενεργεί τα παρακάτω: α. Θέτει αυτό στο αρχείο, αν δεν διαπιστώνεται ανωμαλία ή αν οι υπαίτιοι των ελλειμμάτων αποδέχονται τον καταλογισμό σε βάρος τους και δεν προκύπτει γι’ αυτούς ποινική ή πειθαρχική ευθύνη. β. Σε περίπτωση κατά την οποία οι υπαίτιοι δεν αποδέχονται τον καταλογισμό των ελλειμμάτων σε βάρος τους ή ανακύπτει γι’ αυτούς ποινική ή πειθαρχική ευθύνη. (1)Διατάσσει ανάλογα με την περίπτωση την ενέργεια ένορκης διοικητικής εξέτασης (Ε.Δ.Ε) ή προφορικής εξέτασης. Στην περίπτωση ποινικού αδικήματος, εφαρμόζονται τα από την Ποινική Δικονομία οριζόμενα. (2)Υποβάλλει το πρακτικό με τη δικογραφία της Ε.Δ.Ε. ή το αποτέλεσμα της εξέτασης και τις προτάσεις του ιεραρχικά στον Αρχηγό της Ελληνικής Αστυνομίας, ο οποίος αποφασίζει για την πειθαρχική δίωξη των υπαιτίων και τον τρόπο κάλυψης των ελλειμμάτων. 6.Σε περίπτωση κατά την οποία για τα βεβαιούμενα ελλείμματα δεν διαπιστώνεται υπαιτιότητα των αρμοδίων, ο Αρχηγός της Ελληνικής Αστυνομίας δύναται να καταλογίσει αυτά σε βάρος των εσόδων της Λέσχης. 7.Η απογραφή ενεργείται σύμφωνα με τους κανόνες της λογιστικής και με τη μέθοδο της κατώτερης τιμής, ήτοι: Με την τιμή κτήσης, εάν αυτή είναι μικρότερη από την τρέχουσα τιμή, ή με την τρέχουσα τιμή, εάν αυτή είναι μικρότερη από την τιμή κτήσης. Τα αποτελέσματα της απογραφής καταχωρίζονται στο βιβλίο απογραφών Διάθεση πλεονασμάτων. Άρθρ.38.-Τατυχόν προκύπτοντα οικονομικά πλεονάσματα των Λεσχών της Αστυνομίας διατίθενται με απόφαση του Υπουργού Δημόσιας Τάξης για ενίσχυση της λειτουργίας των παιδικών κατασκηνώσεων και την ικανοποίηση πολιτιστικών και εκπαιδευτικών αναγκών του προσωπικού του Υπουργείου Δημόσιας τάξης (άρθρ. 32 παρ.. 2 Νομ. 1481/84, όπως αντικαταστάθηκε με το άρθρ. 1 παρ. 6 Νομ. 1590/86). Δανειοδότηση Λεσχών. Άρθρ.39.-1.Οι Λέσχες με απόφαση του Διοικητικού Συμβουλίου τους, και όπου δεν λειτουργεί τέτοιο Συμβούλιο με διαταγή του Διευθυντή ή Διοικητή της Υπηρεσίας στην οποία αυτές λειτουργούν, δύνανται να χορηγούν δάνεια για την κάλυψη λειτουργικών αναγκών νεοϊδρυομένων Λεσχών. 2.Το δάνειο χορηγείται ατόκως, οι δε λεπτομέρειες χορήγησης και καταβολής αυτού καθορίζονται με διαταγή του Διευθυντή της Διεύθυνσης Οικονομικών του Υπουργείου Δημόσιας Τάξης. Επίδομα λαθών. Άρθρ.40.-Στους Υπεύθυνους Εκμετάλλευσης, στους Διαχειριστές και στους Μερικούς Διαχειριστές Λεσχών της παρ. 2 του άρθρ. 10 της παρούσας παρέχεται επίδομα λαθών  κατά  μήνα σε  (Αντί για τη σελ. 178,3833) Σελ.  178,3833(α) Τεύχος 1338 Σελ. 47 Λέσχες και Πρατήρια ΕΛ.ΑΣ. 4.ΒΒ.α.2   1328 βάρος των εσόδων της Λέσχης, εφόσον προβλέπεται και για τους διαχειριστές χρηματικού του δημοσίου και σε ίδιο ποσοστό επί του βασικού μισθού. Τηρούμενα βιβλία. Άρθρ.41.1.Οι Λέσχες της Ελληνικής Αστυνομίας τηρούν τα κάτωθι βιβλία: α. Ημερολόγιο Ταμείου. β. Διπλοτύπων Αποδείξεων. γ. Αγορών. δ. Πωλήσεων. ε. Αποθήκης. στ. Υλικού. ζ. Απογραφών και Ισολογισμού 2.Οι Λέσχες, οι οποίες διατηρούν πρατήρια και κυλικεία που δεν υπάγονται στα πρατήρια της επομένης παραγράφου τηρούν επιπλέον γι’ αυτά τα παρακάτω βιβλία. α. Χρεωπιστώσεων Ειδών Αποθήκης Πρατηρίου - Κυλικείου. β. Τριπλοτύπων Διατακτικών Χρεώσεων Πρατηρίου - Κυλικείου. γ. Τριπλοτύπων Διατακτικών Πιστώσεων Πρατηρίου - Κυλικείου. δ. Τριπλοτύπων Δελτίων Ανατίμησης - Υποτίμησης Ειδών. ε. Τριπλοτύπων Εισπράξεων. Τα ανωτέρω βιβλία τηρούνται από τα πρατήρια και κυλικεία, εφόσον γι’ αυτά έχει ορισθεί ίδιος διαχειριστής ή μερικός διαχειριστής. 3.Τα πρατήρια των Λεσχών του άρθρ. 10 παρ. 2 της παρούσας τηρούν ίδια βιβλία, τα οποία προβλέπονται από τη λογιστική ως βιβλία Γ΄ κατηγορίας. Τα βιβλία αυτά είναι: α. Ημερολόγιο Ταμείου. β. Ημερολόγιο Διαφόρων Πράξεων. γ. Ημερολόγιο Συγκεντρωτικό. δ. Αγορών. ε. Πωλήσεων. στ. Γενικό καθολικό. η. απογραφών και Ισολογισμού. θ. Υλικού. ι. Αποθήκης. Αντί των βιβλίων των εδαφίων ζ και ι μπορούν να τηρούνται αντίστοιχες καρτέλες. 4.Το βιβλίο Υλικού χωρίζεται σε Α΄ και Β΄ μέρος και στο μεν Α΄ μέρος καταχωρίζονται τα αγοραζόμενα έπιπλα, σκεύη κλπ. υλικά, τα οποία αγοράζονται με δαπάνες του Δημοσίου, στο δε Β΄ μέρος καταχωρίζονται τα υλικά που αγοράζονται με δαπάνες της Λέσχης. Σελ.  178,3834(α) Τεύχος 1338 Σελ. 48 5.Τα βιβλία των προηγουμένων παραγράφων τηρούνται σύμφωνα με τον τύπο που καθορίζεται σύμφωνα με τη σχετική Κανονιστική Διαταγή του Αρχηγού και τους γενικούς κανόνες της λογιστικής. Μέχρι την κατά τα ανωτέρω τυποποίησή τους, θα εξακολο9υθήσουν να τηρούνται σύμφωνα με τις προϊσχύουσες διατάξεις. 6.Εφόσον οι ανάγκες των Λεσχών επιβάλλουν την τήρηση και άλλων βιβλίων, οι Υπηρεσίες στις οποίες υπάγονται αυτές υποβάλλουν αιτιολογημένες προτάσεις στο Υπουργείο Δημόσιας Τάξης και αποφασίζει επ’ αυτών ο Αρχηγός της Ελληνικής Αστυνομίας. Σφραγίδα Λέσχης. Άρθρ.42.-Κάθε Λέσχη τηρεί δική της σφραγίδα όμοια με τη σφραγίδα των άλλων Υπηρεσιών της Ελληνικής Αστυνομίας (διαστάσεις, σχήμα, κύκλοι), σύμφωνα με τις ισχύουσες διατάξεις. Περιουσία καταργουμένων Λεσχών Άρθρ.43.1.Λέσχες της Ελληνικής Αστυνομίας, καταργούμενες σύμφωνα με το άρθρ. 1 παρ. 3 της παρούσας, παύουν να υπάρχουν από της κοινοποίησης σ’ αυτές, της απόφασης για κατάργηση και διακόπτεται κάθε παραπέρα δραστηριότητά τους. 2.Η εκκαθάριση των περιουσιακών στοιχείων των καταργουμένων Λεσχών, μετά από απογραφή αυτών, ενεργείται ως εξής: α. Εκποιούνται τα κατεχόμενα αδιάθετα είδη από την επιτροπή προμηθειών του άρθρ. 29 παρ. 3 και το προϊόν αυτών φέρεται ως έσοδο. β. Διατίθενται τα ανήκοντα στο Δημόσιο υλικά στις Υπηρεσίες στις οποίες λειτουργού οι Λέσχες ή σε άλλες Υπηρεσίες ή σε άλλες Λέσχες, κατά τις ανάγκες αυτών, με διαταγή του Διευθυντή της Διεύθυνσης Οικονομικών του Υπουργείου Δημόσιας Τάξης. 4.ΒΒ.α.2 Λέσχες και Πρατήρια ΕΛ.ΑΣ.   1329 γ. Διατίθενται τα ανήκοντα στις Λέσχες υλικά σε άλλες Λέσχες με διαταγή του Διευθυντή της Διεύθυνσης Οικονομικών. δ. Συντάσσεται έκτακτος ισολογισμός, ο οποίος υποβάλλεται στη Διεύθυνση Οικονομικών του Υπουργείου Δημόσιας Τάξης, η οποία με διαταγή της διαθέτει το ενεργητικό υπόλοιπο για ενίσχυση άλλης Λέσχης. Είσοδος στα Πρατήρια Άρθρο 44.-1.Η είσοδος στα πρατήρια των Λεσχών της Ελληνικής Αστυνομίας επιτρέπεται στο εν ενεργεία και συντάξει προσωπικό της Ελληνικής Αστυνομίας και του Πυροσβεστικού Σώματος, της Αγροφυλακής και τους υπαλλήλους της Βουλής, που είναι εφοδιασμένοι με ειδικό προς τούτο δελτίο (κάρτα) εισόδου. 2.Το δελτίο εισόδου εκδίδεται από το διοικητή του πρατηρίου, με την καταβολή από τον ενδιαφερόμενο του ποσού των 1.000 δρχ. και περιλαμβάνει τα στοιχεία ταυτότητας του δικαιούχου και μνεία της ιδιότητας αυτού (εν ενεργεία ή συντάξει αστυνομικός κλπ.). 3.Η είσοδος στα πρατήρια των μελών της ιδίας οικογένειας των δικαιούχων της παρ. 1, επιτρέπεται εφόσον συνοδεύονται απ’ αυτούς ή επιδεικνύουν το δελτίο εισόδου αυτών και την αστυνομική τους ταυτότητα, από την οποία θα αποδεικνύεται η συγγενική τους σχέση με το δικαιούχο. 4.Για τους ανωτέρω μπορεί να εκδίδεται και δελτίο εισόδου, με τις προϋποθέσεις της παρ. 2, εφόσον το ζητήσει ο δικαιούχος. Στο δελτίο αυτό, εκτός από τα στοιχεία της ταυτότητάς τους θα περιλαμβάνεται και ένδειξη της συγγενικής τους σχέσης με το δικαιούχο. 5.Δικαίωμα εισόδου στις Λέσχες έχουν επίσης και οι εξ αίματος ή εξ αγχιστείας μέχρι δευτέρου βαθμού συγγενείς του εν ενεργεία και συντάξει αστυνομικού και πολιτικού προσωπικού της Ελληνικής Αστυνομίας το οποίο εφοδιάζεται με δελτίο εισόδου. Στο δελτίο αυτό εκτός από τα στοιχεία ταυτότητάς τους θα περιλαμβάνεται και ένδειξη της συγγενικής σχέσης με το δικαιούχο. 6.Ο κάτοχος δελτίου εισόδου σε ένα πρατήριο δικαιούται να εισέρχεται μ’ αυτή και στα λοιπά πρατήρια των Λεσχών της Ελληνικής Αστυνομίας». Το άρθρ. 44 που είχε αντικατασταθεί από την με αριθ. 8026/2/4β/ 94 (ΦΕΚ Β΄ 119) απόφ. Αρχηγού Ελληνικής Αστυνομίας, αντικαταστάθηκε και πάλι ως άνω από την με αριθ. 8026/2/4γ/6-11 Αυγ. 1994 (ΦΕΚ Β΄ 627). (Διόρθ. Σφαλ. στο ΦΕΚ Β΄ 673/της 8 Σεπτ. 1994) όμοια απόφαση. Δωρεές εμπορευμάτων με μορφή δειγμάτων. Άρθρ.45.-1.Οι δωρεές εμπορευμάτων με μορφή δειγμάτων χωρίς αξία ή άλλα δώρα, τα οποία δίδονται στις Λέσχες, Πρατήρια κλπ. εμπίπτουν στις διατάξεις του άρθρ. 35 περ. ε και αποτελούν πόρο των Λεσχών. 2.Η αξία των ειδών αυτών, τα οποία αποτελούν έσοδα της Λέσχης, εκτιμάται από την επιτροπή προμηθειών του άρθρ. 29 της παρούσας. 3.Στις δωρεές εμπορευμάτων με μορφή δειγμάτων χωρίς αξία δεν περιλαμβάνονται τα χορηγούμενα δωρεάν τεμάχια ειδών υπό μορφή έκπτωσης. Τα είδη αυτά αποδίδονται στην κατανάλωση, πωλούνται κανονικά και η αξία τους μειώνει το κόστος προμήθειας. Ώρες λειτουργίας των Λεσχών. Άρθρ.46.-Οι ώρες λειτουργίας των Λεσχών και Παραρτημάτων τους καθορίζονται με διαταγές των Διευθυντών και Διευθύνσεων της Αστυνομίας ή εξομοιουμένων Υπηρεσιών, στις οποίες υπάγονται οι Υπηρεσίες που λειτουργούν οι Λέσχες και τα Παραρτήματά τους. Λειτουργία - Υπαγωγή Αστυνομικού Πρατηρίου τροφίμων. Άρθρ.47.-Το Αστυνομικό πρατήριο τροφίμων κλπ. ειδών που ιδρύθηκε με την 29957 Φ.252.2/8-8-1979 (ΦΕΚ Β΄ 1008) απόφαση του Υπουργού Δημόσιας Τάξης, εφεξής θα λειτουργεί σύμφωνα με τις διατάξεις της παρούσας και θα υπάγεται στη Λέσχη της Διεύθυνσης Αστυνομίας Αθηνών. Υπηρεσίες στις οποίες λειτουργούν Λέσχες. Άρθρ.48.-Οι Υπηρεσίες στις οποίες ιδρύονται και λειτουργούν Λέσχες, είναι οι ακόλουθες: 1.Υπηρεσία Ασφάλειας Προέδρου Δημοκρατίας. 2.Υπηρεσία Ασφάλειας Βουλής των Ελλήνων. 3.5ο Τμήμα Εσωτερικών Λειτουργιών της Δ/νσης Προσωπικού του Υ.Δ. Τάξης (Κατεχάκη 1). 4.Διευθύνσεις Αστυνομίας Αθηνών, Πειραιώς, Ανατολικής και Δυτικής Αττικής  και Δ/νσεις Τροχαίας, Αστυνομικών Επιχειρήσεων και Αγορανομίας της Γ.Α.Δ.Α. 5.Υποδιεύθυνση Τεχνικών Εφαρμογών Νότιας Ελλάδας (ΥΤΕΝΕ). 6.Υποδιεύθυνση Μεταγωγών Δικαστηρίων Αθηνών της Διεύθυνσης Αστυνομίας Αθηνών. 7.Τμήμα Αλλοδαπών Αμαρουσίου της Υποδιεύθυνσης Ασφάλειας Ανατολικής Αττικής. 8.Αστυνομικό Τμήμα Υπηρεσίας Αστυνόμευσης Κρατικού Αερολιμένα Αθηνών (ΥΑΚΑ). (Αντί για τη σελ. 178,3835) Σελ.  178,3835(α) Τεύχος 1338 Σελ. 49 Λέσχες και Πρατήρια ΕΛ.ΑΣ. 4.ΒΒ.α.2   1330 9.Τμήμα Μεταγωγών Δικαστηρίων Πειραιά της Δ/νσης Αστυνομίας Πειραιά. 10.Τμήμα Επιχειρήσεων της Υποδιεύθυνσης Γενικής Αστυνόμευσης της Διεύθυνσης Τάξης της Γενικής Αστυνομικής Διεύθυνσης Θεσσαλονίκης.(ΓΑΔΘ). 11.Διεύθυνση Τάξης της Γενικής Αστυνομικής Διεύθυνσης Θεσσαλονίκης (ΓΑΔΘ). 12.Υποδιεύθυνση Μεταγωγών - Δικαστηρίων της ΓΑΔΘ 13.Υπηρεσία Ε.Φ.Φ. Κορυδαλλού. 14.Σχολή Αστυφυλάκων Αθηνών και Παραρτήματα αυτής στην Αμυγδαλέζα και Ρέθυμνο Κρήτης. 15.Τμήμα Τροχαίας και Διοικητικής Υποστήριξης της Αστυν. Διεύθυνσης Αχαΐας. 16.Αστυνομικές Διευθύνσεις Αιτωλίας, Ακαρνανίας, Αργολίδας, Αρκαδίας, Άρτας, Αχαΐας, Βοιωτίας, Γρεβενών, Δράμας, Δωδεκανήσου, Έβρου, Εύβοιας, Ευρυτανίας, Ζακύνθου, Ηλείας, Ημαθίας, Ηρακλείου, Θεσπρωτίας, Ιωαννίνων, Καβάλας, Καρδίτσας, Καστοριάς, Κέρκυρας, Κεφαλληνίας, Κιλκίς, Κοζάνης, Κορινθίας, Κυκλάδων, Λακωνίας, Λασιθίου, Λέσβου, Λευκάδας, Μαγνησίας, Μεσσηνίας, Ξάνθης, Πέλλας, Πιερίας, Πρέβεζας, Ρεθύμνης, Ροδόπης, Σάμου, Σερρών, Τρικάλων, Φθιώτιδας , Φλώρινας, Φωκίδας, Χαλκιδικής, Χανίων, Χίου και Λαρίσης. Υπηρεσίες στις οποίες λειτουργούν Παραρτήματα Λεσχών Άρθρ.49.Οι Υπηρεσίες στις οποίες ιδρύονται και λειτουργούν Παραρτήματα Λεσχών, είναι οι ακόλουθες: 1.5ο τμήμα Εσωτερικών Λειτουργιών της Δ/νσης Προσωπικού του Υ.Δ. Τάξης (Αριστοτέλους 175). 2.5ο Τμήμα της Υποδιεύθυνσης Τεχνικών Εφαρμογών Νοτίου Ελλάδας (ΥΤΕΝΕ). 3.Παραρτήματα Αμαρουσίου και Φιλαδέλφειας της Σχολής Αστυφυλάκων και το τμήμα εκπαιδευομένων δοκίμων Αστυφυλάκων Σητείας, του Παραρτήματος Σχολής Αστυφυλάκων Κρήτης (Ρέθυμνο). 4.Υπηρεσία Μουσικής της Σχολής Αστυφυλάκων. 5.Α΄, Γ΄, Δ΄ ΣΤ΄ και ΙΣΤ΄ Αστυνομικά Τμήμα και Διεύθύνσης Αστυνομίας  6.Αστυνομικά Τμήματα Κηφισιάς και Γλυφάδας της Διεύθυνσης Αστυνομίας Ανατολικής Αττικής. 7.Αστυνομικά Τμήματα Περιστερίου (πρώην ΙΖ΄) και Ελευσίνας της Διεύθυνσης Αστυνομ1.Τις διατίας Δυτ. Αττικής. Σελ.  178,3836(α) Τεύχος 1338 Σελ. 50 8.Αστυνομικά Τμήματα Τάξης Αμυνταίου, Άργους, Αιγίου, Αμαλιάδας, Γιαννιτσών, Γυθείου, Διδυμοτείχου, Ελασσόνας, Θηβών, Κυπαρισσίας, Ορεστιάδας, Πτολεμαΐδας, Κω, Καλύμνου, Καρπάθου, Μεγάρων και Νάουσας. Καταργούμενες διατάξεις - Ισχύς παρούσας απόφασης. Άρθρ.50.-1.Από την έναρξη ισχύος της παρούσας καταργούνται οι διατάξεις, οι σχετικές με τη λειτουργία των Λεσχών και Πρατηρίων της πρώην Χωροφυλακής και Αστυνομίας Πόλεων. 2.Η παρούσα ισχύει μετά δύο μήνες, από της δημοσιεύσεώς της στην Εφημερίδα της Κυβερνήσεως.